Xarici İşlər Nazirliyində Diplomatiya könüllüləri sıralarına yeni qoşulmuş könüllülərlə görüş keçirilib - AZƏRTAC – Azərbaycan Dövlət İnformasiya Agentliyi\nDekabrın 6-da Azərbaycan Respublikasının Xarici İşlər Nazirliyində nazir Ceyhun Bayramovun Diplomatiya könüllüləri sıralarına yeni qoşulmuş könüllülərlə görüşü keçirilib.\nXarici İşlər Nazirliyinin Mətbuat xidməti idarəsindən AZƏRTAC-a bildiriblər ki, Beynəlxalq Könüllülər Günü münasibətilə könüllülərlə görüşən nazir gənclərlə öz fikirlərini bölüşüb, tövsiyələrini verib, onlara fəaliyyətində uğurlar arzulayıb.\nNazir Ceyhun Bayramov dövlətimizin başçısının yüksək diqqəti və təşviqi nəticəsində Azərbaycanda könüllülük fəaliyyətinin geniş yayıldığını bildirib və könüllülərin öz xeyirxah əməlləri ilə cəmiyyətimizin inkişafına töhfə verdiklərini qeyd edib. Nazir Azərbaycanda könüllülər hərəkatının bir hissəsi olan "Diplomatiya könüllüləri" qrupunun yeni yaranmasına baxmayaraq, öz fəallıqları ilə seçildiyini söyləyib.\nCeyhun Bayramov Azərbaycan könüllülərinin pandemiya dövründə fəaliyyətinə diqqəti cəlb edərək, cəmiyyətin ehtiyacı olan təbəqəsinə yardım göstərilməsində könüllülərimizin dəyərli töhfəsini vurğulayıb.\nAzərbaycan tarixinin şanlı səhifəsi olan Vətən müharibəsi dövründə torpaqlarımızın düşmən işğalından azad olunması uğrunda döyüşlərə könüllü şəkildə qoşulan gənclərimizin, habelə bu dövr ərzində informasiya müharibəsində iştirak edən yüz minlərlə könüllünün fəaliyyəti nazir Ceyhun Bayramov tərəfindən qürurla və minnətdarlıqla səsləndirilib. Nazir 44 günlük müharibə nəticəsində Azərbaycanın əldə etdiyi hərbi Qələbəsi ilə yanaşı, siyasi müstəvidə qazandığı uğurları, habelə müharibə sonrası regional vəziyyət barədə tədbir iştirakçılarına ətraflı məlumat verib.\nDaha sonra nazir diplomatiya könüllülərinin suallarını cavablandırıb.\nTədbirin sonunda Vətən müharibəsi iştirakçısı, məzun diplomatiya könüllüsü Sonverdiyev Rahib Sahib oğluna Xarici İşlər Nazirliyi adından simvolik hədiyyə və il ərzində fəaliyyətlərinə görə fərqlənən diplomatiya könüllülərinə təşəkkürnamələr təqdim edilib.\nAZERTAG.AZ :Xarici İşlər Nazirliyində Diplomatiya könüllüləri sıralarına yeni qoşulmuş könüllülərlə görüş keçirilib\nƏsas kapitala yönəldilmiş ümumi vəsaitin 69,6 faizi sənaye və tikinti sahələrinə sərf olunub\nBuraxılış və qəbul imtahanlarına yeni orfoqrafiya qaydaları ilə bağlı suallar salınmayacaq\nSOCAR-ın Elm Fondu qrant müsabiqəsinin nəticələrini açıqlayıb\nAMEA-nın Biologiya və Tibb Elmləri Bölməsinin institutları tərəfindən ötən il 16 kitab nəşr olunub\nTəhsil Nazirliyi tələbə krediti ilə bağlı əlaqə vasitələrini təqdim edir\n"Qəhrəmanlıq əbədi yaşayır" adlı videoçarx şəhid Pərvin Təhməzova həsr edilib\n"Pinokyo" filminin ilk treyleri yayımlanıb\nQarşıdan gələn “Oskar” mərasiminin bir neçə aparıcısı ola bilər\nÖmər Eldarov və Fərhad Bədəlbəyliyə “Nizami Gəncəvi-880” xatirə nişanları təqdim olunub\nSəhiyyə sahəsində elmi tədqiqat institutlarının əməkdaşları üçün təlimlərə başlanılıb\nGörkəmli sərkərdə Həzi Aslanovun xatirəsi Şuşada və Daşaltıda yad edilib\nMTRŞ: Azərbaycanın televiziya kanalları HD formatda yayıma başlayacaq\nAzərbaycan Texnologiya Universitetində “Açıq qapı” günü keçirilib\nVətən müharibəsi qaziləri Tarix Muzeyində\n[16:35] RƏSMİ XRONİKA\nNaxçıvanda dövlət qulluğuna qəbulun müsahibə mərhələsi başlayıb\nBeynəlxalq konfransda Təhsil İnstitutunun fəaliyyət istiqamətlərindən danışılıb\nCənubi Sudanda kəndlərə silahlı basqınlar zamanı azı 32 nəfər öldürülüb\n[16:17] RƏSMİ XRONİKA\nDGK: İdxal əməliyyatlarında pandemiyadan əvvəlki dövrlə müqayisədə kiçik fərq var\n“Magistrlik dissertasiyasının tərtibi qaydaları” mövzusunda təlim keçirilib\nNDU ilə Yıldız Texnik Universiteti arasında biotexnologiya və tətbiq sahələri mövzusunda vebinar keçirilib\nPeşə Təhsili üzrə Dövlət Agentliyinin nümayəndəsi “WorldSkills Asia” təşkilatının iclasında iştirak edib


ŞOK: Tərtərdə dəhşətli cinayətlər seriyası hökm sürür: 500-ə yaxın məzar viran edildi » www.OPERATIVXEBER.az\nŞOK: Tərtərdə dəhşətli cinayətlər seriyası hökm sürür: 500-ə yaxın məzar viran edildi\n29-04-2021, 11:47 | Baxılıb: 434\n"Bütün bunlar həm də onu göstərir ki, ermənilərin dini inancları da şübhəlidir. Çünki bütün dinlərdə qəbiristanlıqlara müqəddəs məkan kimi hörmətlə yanaşılır".\n44 günlük müharibə zamanı erməni hərbi birləşmələrinin müharibə qanunlarına sığmayan daha bir vəhşiliyi məzarlıqları atəşə tutması idi. Tərtərdə 44 gün ərzində 11 məzarlıq düşmən hücumuna məruz qaldı. Ən acınacaqlı vəziyyət isə Tərtər rayonunun Səhləbad kənd məzarlığındadır. Buradakı mənzərə insanı dəhşətə gətirir.\nSəhləbad kənd məzarlığında XVII-XVIII əsrlərə aid Osmanlı məzarlıqları var. Onlar həm də tarixi abidələrdir. 44 günlük müharibə zamanı ermənilərin bu məzarlığı atəşə tutması nəticəsində sözügedən tarixi abidələr tamamilə dağılıb, məhv olub. Məzarlıqdakı bu mənzərə əlbəttə ki, bir təsadüf ola bilməzdi. Bu yerlərin daim atəş altında saxlanılması onu deməyə əsas verir ki, vandalizm aktı məqsədli şəkildə həyata keçirilib. Kənd sakini Zöhrab Allahverdiyev deyir ki, 44 gün müddətində ermənilər hər gün kəndi atəşə tuturdu. "Həmin hadisələr zamanı XVII - XVIII əsrə aid olan Osmanlı qəbiristanlığı da tanınmaz hala düşüb. Burda qəbirlərin hamısı tamamilə dağıdılıb. Ermənilərin Azərbaycan Ordusuna gücü çatmırdı, o səbəbdən də davamlı olaraq dinc əhalini, məzarlıqları atəşə tuturdu. Kəndin məzarlığı demək olar ki, vandalizm aktına məruz qalıb".\nMüsahibimiz bildirir ki, Səhləbad kəndi 44 günlük müharibə zamanı Tərtərin ən çox atəşə məruz qalan kəndlərindən biri olub: "Məzarlıq Ermənistan silahlı qüvvələri tərəfindən davamlı olaraq artilleriya atəşinə tutulurdu. Nəticədə 65 məzar daşı tamamilə dağılıb, 265 qəbir daşına isə ciddi ziyan dəyib. Ermənilər bizimlə yox, hətta bizim qəbirlərimizlə də müharibə aparıblar".\nZöhrab Allahverdiyev deyir ki, burada erməni vandallığından zərər görən təkcə Səhləbad kəndi deyil. Rayonun Qapanlı, Qarağacı kənd qəbiristanlığı da eyni müqəddəratı yaşayıb. "Bizi çox güclü atəşə tuturdular və kəndi atəş altında saxlayırdılar. 30-dan çox ev tamamilə dağılıb. 100-dən çox evə mərmi düşüb. Ən çox ziyanı bizim qəbiristanlıq çəkib. Vətən müharibəsi dönəmində erməni hərbi birləşmələri bu qəbiristanlıqlarda da məzar daşlarını dağıdıblar. Haqq savaşı zamanı hətta Tərtər şəhər qəbiristanlığına atılan artilleriya mərmisi nəticəsində dəfn mərasimi zamanı 4 nəfər mülki vətəndaş da həyatını itirdi. Bütün bunlar həm də onu göstərir ki, ermənilərin dini inancları da şübhəlidir. Çünki bütün dinlərdə qəbiristanlıqlara müqəddəs məkan kimi hörmətlə yanaşılır".\nİndi Tərtərdə çox az şəxs tapılar ki, doğmalarının məzarları düşmən gülləsindən zədələnməsin. Daha bir müsahibimiz, kənd sakini Vəli Kərimovun da yaxınlarının məzarları ermənilər tərəfindən dağıdılıb. "Ermənilər qəbiristanlığı dayanmadan atəşə tuturdu. Bizim yaxınlarımızın, əzizlərimizin qəbirlərinə xeyli ziyan dəyib. Biz qəbiristanlıqda dəfn prosesini həyata keçirirdik. Başladılar kəndi atəşə tutmağa. Tez-tələsik dəfni icra edib, oranı tərk etdik. Biz çıxandan sonra qəbiristanlığı da atəşə tutdular. Mərmilərdən biri dəfn mərasimi keçirdiyimiz məzarın yaxınlığına düşdü. Biz ordan tez çıxmasaydıq, mən və yanımda olan adamlar ya xəsarət alacaqdıq, ya da öləcəkdik. Bizim yaxınlarımızın qəbirləri də daxil olmaqla dağılmış bütün qəbiristanlıqlarda siyahılaşma işləri aparılıb. Yaxın günlərdə düzəldilməsi istiqamətində tədbirlər görüləcək".\nQeyd edək ki, ümumilikdə Tərtərdə 44 günlük vətən müharibəsi zamanı erməni hərbi birləşmələrinin müxtəlif çaplı silahlardan atəş açması nəticəsində 500-ə yaxın məzar zərər görüb. Onların əksəriyyəti tamamilə dağılıb.


Məhkəmə Ekspertizası Mərkəzində 2015-ci ilin yekunlarına dair hesabat toplantısı keçirilmişdir\nMərkəzin rəisi Fuad Cavadov hesabat toplantısını giriş sözüylə açaraq 2016-cı ilin birinci yarısında ölkədə məhkəmə ekspertizası fəaliyyətinin vəziyyəti, cinayətkarlıqla mübarizə işində məhkəmə ekspertlərinin xidməti və ekspertizaların beynəlxalq standartların tələblərinə uyğunlaşdırılması istiqamətində həyata keçirilən tədbirlər barədə ümumi məlumat vermişdır.\nQeyd olunmuşdur ki, 15 mart 2016-cı il tarixdə Ankarada Yüksək Səviyyəli Strateji Əməkdaşlıq Şurasının beşinci iclası çərçivəsində “Azərbaycan Respublikasının Ədliyyə Nazirliyi ilə Türkiyə Respublikasının Daxili İşlər Nazirliyi arasında məhkəmə ekspertizası sahəsində əməkdaşlıq haqqında Saziş” imzalanmışdır. Bu Saziş məhkəmə ekspertizasının inkişafı və ekspertlərin hazırlıq işinin təkmilləşdirilməsi sahəsində böyük perspektivlər açır.\nQeyd edilmişdir ki, atəşli silah və döyüş sursatının, giliz və mərminin, atəşsiz silahın (soyuq, qaz və pnevmatik silahlar), seriya nişanlarının, alət və vasitə izlərinin, ayaq izlərinin, tamın hissələr üzrə identifikasiyasının, əl və yalın ayaq izlərinin, sənədlərdə təhrif edilmənin, sənədlərin, möhür və ştamp izlərinin, qiymətli kağızların və pul nişanlarının, əlyazmaların və imzaların tədqiqi sahəsində verilən ekspert rəyləri beynəlxalq səviyyədə tanınır və onların keyfiyyəti beynəlxalq standartlara görə təmin edilmişdir.\nHazırda əlavə 4 ekspertiza növü və 10 ekspert ixtisası üzrə 18 tədqiqat metodunun ISO/IEC 17025 standartı üzrə akkreditasiyası üzrə hazırlıq prosesi davam etdirilir.\nHesabat məlumatında göstərilmişdir ki, 2016-cı ilin birinci yarısında Məhkəmə Ekspertizası Mərkəzinə 2015-ci ildə 14764 ekspertiza daxil olmuşdur. 2015-ci ilin birinci yarısının nəticələri ilə müqayisədə işlərin sayı 1061 ədəd və ya 7,7% artım müşahidə olunur. 2016-cı ilin birinci yarısında Mərkəzin Gəncə regional bölməsinə 239, Şirvan regional bölməsinə 347, Şəki regional bölməsinə isə 169 iş daxil olmuşdur.\nEkspertizaların aparılmasında prosessual müddətlərin pozulması hallarına yol verilməmişdir. 2016-cı ilin birinci yarısında Mərkəz tərəfindən 41 ekspert ixtisası üzrə 12 mindən çox rəy verilmiş, 2015-ci ilin birinci yarısının nəticələri ilə müqayisə olunduqda 6,1% çox ekspertiza aparılmışdır.\nEkspertlər 587702 suala cavab verməklə qaldırılmış məsələlərin 99,8 %-ni həll etmiş, hüquq-mühafizə orqanlarına cinayətə və digər ağır nəticələrə səbəb olan qanun pozuntularının aradan qaldırılması üçün 144 profilaktik sənəd, həmçinin ekspertizaların təyini, aparılması və ekspert rəylərinin qiymətləndirilməsi ilə bağlı 36 metodik məktub göndərilmiş, bu tövsiyələrin nəzərə alınması barədə 25 cavab məktubu alınmışdır.\nMüzakirələr zamanı Mərkəzin fəaliyyət istiqamətləri üzrə aparılan işlərin cari vəziyyəti, təkrar və əlavə ekspertizaların aparılmasında yol verilən nöqsanlar, regional bölmələrin fəaliyyəti ilə bağlı görülən işlər, yerli bölmələrdə iş icraatının vəziyyəti barədə məlumat verilmişdir.\nMərkəzin beynəlxalq tədbirlərdə iştirakı və akkreditasiya fəaliyyətinə dair məlumatda qeyd olunmuşdur ki, ekspertlər beynəlxalq və yerli təlimlərə cəlb edilmiş, ABŞ-ın “Collaborative Testing Service” şırkətindən yetərlilik testləri alınmış, 3 məhkəmə ekspertizası laboratoriyası ilə LAK testləri keçirilmişdir. LAK testləri proqramı çərçivəsində Türkiyə Respublikası Jandarma Genel Komutanlığı Kriminal Dairə Başkanlığının Mərkəz və İstanbul laboratoriyalarına 26 ədəd, Emniyet Genel Müdürlüyü Kriminal Dairəsi Başkanlığının Ankara laboratoriyasına isə 13 ədəd olmaqla cəmi 39 test hazırlanıb təqdim olunmuşdur. Eyni zamanda həmin laboratoriyalardan 38 test alınmışdır və bu testlər akkreditə edilmiş 13 ekspertiza metodunu əhatə edir.\nHesabat ilində 1 elmi istiqamət, 3 problem və 35 mövzu üzrə tədqiqat işi aparılmış, nəzəri və praktiki əhəmiyyətə malik olan elmi nəticələr alınmışdır.\nMərkəzin fəaliyyəti barədə məlumatların işıqlandırılması və geniş ictimaiyyətə çatdırılması məqsədilə rəsmi internet səhifəsi vasitəsilə və KİV-lə əməkdaşlıq hesabat dövründə davam etdirilmişdir. Belə ki, hüquqi maarifləndirmə istiqamətində əməkdaşların KİV-də 4 məqaləsi dərc olunmuş, Mərkəzin rəsmi internet səhifəsindən istifadəçilərin sayı 14 mindən artıq olmuşdur.\n2015-ci ildə 1 nəfər qulluğa qəbul olunmuş, 5 nəfər isə işdən azad edilmiş, 9 nəfər ekspert ixtisası almış, 6 nəfər mükafatlandırılmışdır. Hesabat dövründə inzibati tənbeh tədbirləri görülməmişdir.\nSonda Mərkəzin fəaliyyətinin daha da təkmilləşdirilməsi, mövcud nöqsan və çatışmazlıqların aradan qaldırılması, işin səmərəliliyinin artırılması üçün konkret tapşırıqlar verilmişdir.\nHesabat toplantısında Ədliyyə Nazirliyinin nümayəndəsi iştirak etmişdir.\nQaynar xətt: (+99 412) 498-05-43\n© 2018 Azərbaycan Respublikası Ədliyyə Nazirliyinin Məhkəmə Ekspertizası Mərkəzi


Şəmkirdə vəzifəli məmur həbs edildi - Hər ay 70 nəfərin maaşını mənimsəyib » Gunpress.az\nTarix: 04-04-2019 10:38\nGÜNpress.az AFN-ə istinadən xəbər verir ki, əməliyyat zamanı aydın olub ki, Əmək və Əhalinin Sosial Müdafiəsi Nazirliyi Şəmkir rayonuna “DOST” mərkəzi xətti ilə 500 nəfərin işlə təminatını həyata keçirir. Həmin işçilər Rayon Kommunal Təsərrüfat Birliyinin (RKTB) xətti ilə işə götürülürlər. Rəis Teymur Hacıyev 500 nəfərdən 70 nəfərinin maaş kartını özündə saxlayıb. Adları işçi kimi qeydiyyata alınsa da, faktiki olaraq həmin işçilər işə çıxmayıblar. Onların adına maaş kartları açılıb, hər ay ora 170 manat məvacib köçürülüb. Teymur Hacıyev hər ay həmin pulları çıxarıb. Ayda 12 min manat civarında pul mənimsənilib. Son 6 ay ərzində Teymur Hacıyevin 70 min manata yaxın ancaq maaş kartları vasitəsi ilə mənimsədiyi haqda məlumatlar var. Bundan başqa, Teymur Hacıyevin işdə olan fəhlələrə qarşı da qanunsuzluqlara yol verdiyi bildirilir. Qeyd olunur ki, Korrupsiyaya Qarşı Mübarizə Baş İdarəsi əməkdaşlarının əməliyyatı keçirməsinə səbəb də işçilərin Teymur Hacıyevdən şikayətləri səbəb olub. Belə ki, işçilər hüquq-mühafizə orqanlarına yazdıqları şikayətlərdə Teymur Hacıyevin onlardan qanunsuz olaraq hər ay maaşlarından pul verməyə məcbur etdiyini, hər xırda məsələyə görə onlardan pul tələb etdiyini yazıblar.


El Cotopaxi, Quito-dan əla bir ekskursiya | Səyahət xəbərləri\nEnric Gili | | Ekvador, Quito\nNormalda Ekvadora gedən insanlar bunu dünyanın ən son cənnəti olan Galapagos adalarını ziyarət etmək üçün edirlər. And ölkəsi hələ də Avropa turizminə az tanınır və materik fövqəladə gözəlliyə sahib olduğu və təklif edəcəyi çox şey olduğu üçün ayıbdır.\nBu gün təklif edirəm Quito'dan başlayaraq Cotopaxi'ye qalxma. Ekvadora səyahət edərsənsə mütləq tövsiyə etdiyim bir təcrübədir. Məyus olmayacaqsınız (vulkanik fəaliyyət imkan verirsə).\nAşağıdakı detallar kimi ekskursiyaların çoxu Quito və ya Latacunga'dan başlayaraq eyni günə qayıtmaqla edilə bilər.\nCotopaxi vulkanı (5897 masl) əzəmətli bir şəkildə yüksəlir paytaxtdan cəmi 50 km və Latacunga'dan 35 km. Ölkədəki ikinci ən yüksək vulkan və dünyanın ən yüksək aktiv vulkanlarından biridir.\n1 Cotopaxi vulkanına necə çatmaq olar?\n2 Cotopaxi-də nə etməli və nə görməli?\n3 Dağ Velosipedində yoxuş və kəşfiyyat!\nCotopaxi vulkanına necə çatmaq olar?\nCotopaxi Milli Parkını ziyarət etmək və daxil olmaq Xüsusi bir qurumun xidmətini işə götürmək lazımdır. Həm Quito, həm də milli parkın 2500 metrdən çox yüksəklikdə yerləşməsi və avtomobillərin və ya mikroavtobusların çata biləcəyi son nöqtənin demək olar ki, 4200 metr olması çox vacibdir. Hündürlük xəstəliyi düşünülməlidir ekskursiya etməzdən əvvəl.\nDırmaşmadan bir neçə gün əvvəl uyğunlaşmalıyıq, dəniz səviyyəsindəki bir şəhərdən birbaşa Kotopaksiyə getmək sağlamlığa zərərli ola bilər.\nBir şüşə su, dağ paltarları və ayaqqabıları, əlcəklər və hər şeydən əvvəl gətirməyinizi məsləhət görürəm: həddindən artıq səy göstərməyin. Asan, lakin yavaş bir dırmaşma, 4200 metr yüksəklikdə çox yavaş gedir, qaçmayın.\nOrada daxil olmaq üçün iki əsas seçim:\nSəyahət edin Quito / Latacunga-dan giriş yoluna qədər ictimai və ya özəl nəqliyyat Panamerika şossesindəki parka. Orada olduqdan sonra ziyarət edə biləcəyimiz bir çox 4 × 4 maşın tapırıq. Giriş hüququna sahib qurumlar olmalıdırlar. Şübhəsiz ki, ən ucuz yoldur (adambaşına təxminən 50 dollar) və doğaçlama, lakin daha çox vaxt itirir. Xüsusi icazələrə və bələdçilərə ehtiyac duyulmayan son nöqtə Cotopaxi Ziyarət Mərkəzidir.\nMarşrutu Quito / Latacunga'dan kirayəyə götürün. Agentliklər sürücü və dağ bələdçisi olan 4 × 4 mikroavtobus təklif edirlər. Ekskursiya ümumiyyətlə eyni gündə həyata keçirilir və qida və onunla birlikdə vulkandan enmək üçün velosiped daxildir. Bələdçi, 4 mühüm göstəricinin, vulkanın tarixi və milli parkının verilməsindən məsuldur. Maliyyət ətrafında olmalıdır Kişi başına 75-90 dollar.\nŞəxsən mən ziyarətin Quito'dan işə götürülməsini məsləhət görürəm. Bəlkə də daha bahalıdır, amma səhər saat 8-də saat 11 radələrində yola çıxarkən özünüzü milli parkın ortasında tapacaqsınız. Yemək vaxtı şəhərə qayıdacaqsınız. Digər tərəfdən, Dağ Velosipedinin vulkandan enməsi 100% tövsiyə olunur.\nZirvəyə qalxmaq minimum 2 gün tələb edir, buzlunun əvvəlinə qalxmaq eyni gündə edilə bilər.\nCotopaxi-də nə etməli və nə görməli?\nHava və vulkan icazə verərsə, 4200 metr yüksəklikdə yerləşən son dayanacağa çata biləcəksiniz. Orada mütləq istilik və hündürlükdəki dəyişikliyi hiss edəcəksiniz.\nBələdçi bizə şəraitin dırmaşmaq üçün optimal olub olmadığını və nə qədər qalxa biləcəyimizi izah edəcəkdir. Hər zaman onların tövsiyələrini yerinə yetirmək lazımdır.\nBu nöqtədən biz artıq görürük dəniz səviyyəsindən demək olar ki, 4900 metr yüksəklikdə yerləşən yüksək dağ sığınacağı və təəccüblü buzlaqın arxasında başlayır.\nƏhəmiyyətli bir yamac ilə yaxşı işarələnmiş bir yol, qalan 600/700 metrə qalxmağımıza rəhbərlik edəcəkdir. Nəzəri olaraq 1 saatda və ya bir saat yarımda sığınacağa çatmalısan.\nZəmin təbii olaraq vulkanik və sürüşkəndir. Dəfələrlə qalxmaq üçün iki addım atılır və bunu etmək istəmədən başqa üçü endirilir. Səbirli olmaq, qaçmamaq və yavaş-yavaş irəliləmək lazımdır. Daim su içmək və yüksəkliyə uyğunlaşmaq çox vacibdir.\nHər şey yaxşı olarsa, bir saatdan sonra möhtəşəm mənzərələri düşünə biləcəyimiz sığınacağa çatacağıq (milli park, lagunlar və And platforması) və yuxarı (Cotopaxi buzlağı və krater). Burada olduqdan sonra mövcud vaxta, fiziki vəziyyətə və hava şəraitinə görə bir neçə qərar verə bilərik:\nYuxarıya qalxmayın və dayanacağa qayıdın.\nDəniz səviyyəsindən 5300 metr yüksəklikdə yerləşən buzlaqın əvvəlinə qədər qalxın. Bir saatdan az bir yürüyüşdür və sığınacaqda yatmağımıza və ya başlanğıc nöqtəsinə qayıtmağımıza baxmayaraq edilə bilər.\nKraterə qalxın. Bu vəziyyətdə fiziki olaraq qalxa biləcəyimizi yoxlamaq məcburiyyətindəyik və digər tərəfdən gecəni sığınacaqda keçirməliyik, hər şeyi eyni gündə etmək mümkün deyil.\nDağ Velosipedində yoxuş və kəşfiyyat!\nBir mikroavtobus və velosipedlə gəlmişiksə, Park Velosiped ilə parkdan geri dönməyinizi tamamilə tövsiyə edirik. 1 metrdən 4200-ə qədər demək olar ki, 3500 saat davamlı eniş.\nİnanılmaz mənzərələr, təbiət bütün əzəməti boyunca. Eşitmək çətin bir azadlıq hissi.\nBələdçi enməyi harada bitirəcəyinizi göstərəcəkdir. Oradan və velosipedlə bütün Cotopaxi Milli Parkını araşdıra bilərsiniz. Düzənliklər, lagunlar, təbiət və sulu mənzərələr gəzintimizdə üstünlük təşkil edəcəkdir.\nVelosiped turumuz bitdikdən sonra başlanğıc nöqtəmizə qayıtmağın vaxtı gələcək.\nTəbiət həvəskarları üçün Cotopaxi vulkanına qalxmaq, Quitoya səyahət etsək, çox tövsiyə olunan və asanlıqla əldə edilə bilən bir gəzintidir. Ekvador Andları möhtəşəmdir və hər zövqə uyğun marşrutlar var, amma bu vacibdir.\nMəqaləyə tam yol: Səyahət xəbərləri » Amerika » Ekvador » Cotopaxi vulkanı, Quito'dan böyük bir ekskursiya\nDunay çayında bir gəzinti edin


Çoban kilsəsi — Vikipediya\nÇoban kilsəsi - Türkiyə Cümhuriyyətində, Ani şəhər xarabalıqlarında yerləşən, qədim bir erməni kilsəsi. Kilsə, Ani qalasından kənarda, təxminən qalanın Şimal-Qərb tərəfində, Horomos monastırına gedən yolun üstündə yerləşir. XX əsrin əvvəllərində dağılmış bir vəziyyətdə olan kilsə, 1966-cı ildə baş verən bir zəlzələdən sonra tamamilə yerlə yeksan olmuşdur. Dövrümüzə kilsənin yalnız bir neçə divarının qalığı çatsa da, həmin qalıqların yerləşdiyi ərazi Türkiyə-Ermənistan sərhəddində - qadağan olunmuş zonada yerləşdiyinə görə oraya getmək mümkün deyildir.\nKilsənin kitabəsi olmayıb və inşa tarixi haqqında heç nə məlum deyil. Çoban kilsəsi adı isə kilsəylə bağlı bir rəvayətdən qaynaqlanır. Belə ki, rəvayətə görə kilsə Anidəki kilsələrdə olan səs-küy səbəbindən, həmin kilsələrdə ibadət edə bilməyən bir çoban tərəfindən inşa etdirilmişdir.\n2 Erməni kilsəsi yoxsa müsəlman türbəsi\nÇoban kilsəsi kiçik bir kilsə olsa da, çox qarışıq bir memarlıq layihəsinə malik olmuşdur. Kilsə binası iki mərtəbəli olmaqla on bir metr hündürlüyə malik olmuş, binəsinin qalınlığı isə yeddi metr olmuşdur. Birinci mərtəbə xüsusilə mürəkkəb bir plana sahib olub. Binanın birinci mərtəbəsi fasaddan on iki guşəli ulduz formasında, daxildən isə altıguşəli ulduz formasında olmuşdur.\nKilsənin ikinci mərtəbəsi isə eşikdən altıguşəli ulduz, daxildən isə dairəvi formada olmuşdur. İkinci mərtəbənin üstündə silindrik formada bir baraban olmuşdur. İkinci mərtəbədə bayıra açılan bir qapı olsa da bu qapının nə məqsədlə qoyulduğu bəlli deyil. Çünki, eşik tərəfdən ikinci mərtəbəyə pilləkən olmamışdır.\nKilsənin planı böyük bir memarlıq hünəri olmasına rəğmən, sadə bəzəkləri və kobud işlənmiş daşlarıyla ümumilikdə kilsə olduqca qaba tikili təsiri bağışlayır. Binanın inşa tarixi də dəqiqləşdirilməmiş olaraq qalır. Belə ki, tədqiqatçılar X-XI və ya XII-XIII əsrlər ola biləcəyini güman edirlər. Layihəsi və kiçikliyi kilsənin daha çox I mərtəbəsində məzar olan bir məqbərə olaraq istifadə edildiyini güman etməyə əsas verir.\nErməni kilsəsi yoxsa müsəlman türbəsi[redaktə | mənbəni redaktə et]\nErməni qəbristanlıq kilsələrinin birinci zəminində heç vaxt apsis olmur. Lakin qəribədir ki, müsəlman türbələrinə xas bu cəhət məhz Çoban kilsəsi adlandırılan bu abidədə özünü göstərməkdədir. Araşdırmaçıların bəziləri həmin bu nişsiz apsisin qibləyə tərə olan bir mehrab olduğunu güman edirlər. Mütəxəssislərə görə əgər bu abidə müsəlmanlar üçün ermənilər tərəfindən inşa edilmiş bir türbədirsə, o zaman böyük bir ehtimalla XI-XII əsrlərdə - Şəddadilərin hakimiyyətdə olduğu dövrdə inşa edilmişdir.\nBinanın en kəsiyi\nMənbə — "https://az.wikipedia.org/w/index.php?title=Çoban_kilsəsi&oldid=6042438"


Tələbələr bu xəbəri – MÜTLƏQ OXUSUN – VİDEO – A24.Az\nA24.AzSon DəqiqəTələbələr bu xəbəri – MÜTLƏQ OXUSUN – VİDEO\nTələbələr bu xəbəri - MÜTLƏQ OXUSUN - VİDEO\nBir universitetdən digərinə köçürülmək istəyən tələbələrin qeydiyyatına gələn həftənin birinci günündən etibarən başlanılacaq. Təhsil Nazirliyi bununla bağlı tələbləri açıqlayıb. Bəzi tələblər var ki, köçürülməyə mane olur. Daha təfərrüatlı növbəti xəbərimizdə.\nİyul ayının 17-dən etibarən tələbələrin ölkə daxilində və xaricdə yerləşən ali təhsil müəssisələrindən köçürülməsi, yaxud bir ixtisasdan digərinə dəyişdirilməsi məqsədilə elektron sənəd qəbuluna başlanacaq. Sənəd qəbulu transfer.edu.az portalı vasitəsi ilə həyata keçiriləcək. Dövlət İmtahan Mərkəzi tərəfindən keçirilən qəbul imtahanlarında tələbənin topladığı bal qəbul olunduğu ildə köçürülmək istədiyi ali təhsil müəssisəsində müvafiq ixtisas üzrə minimal keçid balından az olmamalıdır. Xaricdə öz rəsmi qurumları tərəfindən qeydiyyata alınmayan ali təhsil müəssisələrində təhsil alan tələbələrin Azərbaycanın ali təhsil müəssisələrinə köçürülməsinə isə yol verilmir. Akademik borc isə köçürülməyə mane olmayacaq.\nQeyd edək ki, köçürülmə prosesi ilə əlaqədər tələbələrin qeydiyyatı avqust ayının 15-dək aparılacaq.


Edvin Minke » Qadin.Net ~ İlk milli qadın portalı... Azərbaycan xanımlarına...\nBugünkü balaca vəhşidən bir dəfə yuxumda görmüşdüm. O, siçovuldan bir az yekəydi və öz işgüzar görünüşünü arxa pəncələri üstündə yeriməyi tamamlayırdı. Bu pırpız məxluq tüklü yenota çox bənzəyirdi.\nBu vəhşi öz sıx tüklü quyruğunu fırlada-fırlada sürətlə ora-bura qaçırdı. Bilmək olmurdu o, çəyirtkə tutur, yoxsa milçək. Əgər kimsə ona mane olursa dərhal əsəbləşir, dişlərini qıcayıb mırıldayır və insan sözləriylə söyürdü.\nBu dəfə həmin balaca vəhşi yol kənarında eşələnəndə ondan bir tanışımın buradan keçib-keçmədiyini soruşdum. O, acığından bağırdı, hirsli şəkildə məni söyərək dönüb əks istiqamətə qaçdı.\nAmma bunlar hələ səhər yuxuma girəcəkdi, gecə isə - ya soyuqdan, ya da istidən - heç cür yata bilmədim. Həyətdə ağaclar donmuş şəkildə durmuşdular. Mən artıq neçə gündür pəncərəyə yaxınlaşıb baxmaq istəyirdim, çünki öz-özümə inanmırdım; damdan süzülən yağışın səsini çox aydın eşidirdim. Zibilə qalsın! Mən bu gün anlamışam ki, həmin yağış səsini o biri dünyadan eşidirəm.\nBütün günü uzanıb çiskin səsini dinləmişdim. Gecənin yarısı birdən Vera çarpayımda əyləşib pəncərəyə boylandı və orada nəsə görüb qəribə şəkildə dedi:\n- İnsanlar göydə gəzirlər! Yox, artıq keçib getdilər.\nSonra yanımda uzandı.\nDüşündüm ki, bunlar mənim ürəyimə gəlirdi, görəsən, ruhum uçub getməyib ki?\nTezdən Veradan bu barədə soruşdum, o, heç nə xatırlamırdı. Mənimsə həm söyüş söyən balaca vəhşi heyvan, həm yağış səsi, həm də gecə səması yadımdaydı...\nMüəllif: Edvin Minke\nMaraqlı hekayədir, fərqli\n20 oktyabr 2017 13:20


Naina İbrahimova: “Hamımız Maykl Ceksonla bağlı eyni yuxunu görürdük” - Fotolar\n29 Avqust 2012 13:17\n“Mayklın energetikası güclü və ağırdır, hətta çəkilişlərdən birindən sonra huşumu itirmişdim”\nAvqustun 29-da 3 il bundan öncə faciəvi şəkildə dünyasını dəyişmiş əfsanəvi pop ulduz Maykl Ceksonun doğum günüdür. Rus Dövlət Dram Teatrının əməkdar aktrisası Naina İbrahimovanın 3 ildən artıqdır onunla bağlı nəhəng fortolayihə üzərində işləməsi isə çoxlarına bəllidir. Bu səbəbdən, aktrisa-fotomodellə görüşüb, işin nə yerdə olduğunu öyrənməyə çalışdıq. Öncə o, son vaxtlar həyata keçirdiyi digər yaradıcılıq işləri barədə qısa məlumat verdi:\n- Azərbaycan Dövlət Televiziyasının sifarişi ilə rejissor Nigar Əliyevanın ekranlaşdırdığı, Nizami Gəncəvinin həyat və yaradıcılığına həsr edilmiş "Xosrov və Şirin" filmində baş qadın rolunda çəkilmişəm. Bundan öncə, teatrda Səməd Vurğunun yubileyinə həsr edilmiş "Fərhad və Şirin" tamaşasında əsas rolu oynamışdım. Əlavə olaraq, bu yaxınlarda Rusiyadan gələn məşhur bir modelyer məni vaxtilə yaratdığım Merilin Monro obrazında öz nümayişinə dəvət etdi. Orada 7 müxtəlif libasla nümayişin açılışında oldum və sonunda çıxış etdim. Amerikanın məşhur motosiklet firması "Harley Davidson"un reklamında da çəkilmişəm. Daha bir film çəkilişim gözlənilir. Moskvada fəaliyyət göstərən həmyerlimiz, rejissor Arzu Urşan İctimai Televiziyanın sifarişi ilə yazıçı Anarın əsərinin motivi əsasında "Qırmızı limuzin" adlı bədii filminin çəkilişlərinə hazırlaşır və əsas rollardan birinə məni dəvət edib.\nXatırladım ki, bir müddət əvvəl həyata keçirdiyim "Əsrlərdən gələn gözəllik" fotolayihəm 2010-cu ildə Almaniya-Azərbaycan cəmiyyəti tərəfindən mükafatlandırılmışdı və bu il orada "canlandırdığım" Marlen Ditrix obrazı artıq digər dünya ulduzlarının yaratdığı oxşar obrazlarla birgə dünya forumuna daxil olub.\n- Şübhə etmirik ki, üzərində uzun müddət çalışdığınız Maykl Cekson obrazı da bütün dünyaya səs salacaq...\n- Mən də buna ümid edirəm. Bu, Maykl Ceksonun həyat və yaradıcılığına həsr olunmuş ən irimiqyaslı layihədir, özü də dünya üzrə. Artıq layihənin çəkilişləri sona çatıb və montajı da tamamlanmağa doğru gedir. Düzdür, onu avqustun 29-da təqdim etmək istəyimiz baş tutmadı, çünki işin həcmi çox böyükdür. Həm də mən tələsməyi sevmirəm, yüksək keyfiyyətli iş əldə etmək istəyirəm. Təsadüfi deyil ki, bu layihə üçün çəkdirdiyim şəkillərdən biri orijinalla səhv salınaraq, Maykl Ceksonun şəxsi İnternet səhifəsinə düşüb, Layihə ilə bağlı isə bir sirri aça bilərəm. O, sadəcə, fotolayihə deyil, video-art kimi, yəni kino ilə sintezdə təqdim olunacaq. Xatırladım ki, layihədə bir çox məşhurlar - xalq artistləri, əməkdar artistlər, tanınmış modellər və müğənnilər də çəkilib. Onlardan Aysel Teymurzadə, Sevda Yəhyayeva, "Spayder" şou-baletinin bədii rəhbəri Andrey Babiç, model Züleyxa Akçurina və başqalarının adlarını çəkə bilərəm.\nÇox şadam ki, bu işdə də Mədəniyyət və Turizm Nazirliyi mənə dəstək oldu. Montaj işləri onun nəzdindəki "Yaddaş" sənədli filmlər studiyasında Natiq Muxtarov tərəfindən aparılır. Onunla bir-birimizi yaxşı başa düşdüyümüzdən, işlər ürəyimcə gedir.\n- Layihənin belə gec ərsəyə gəlməsinin səbəbi nədir?\n- Bu, təəccüblü deyil. Mədəniyyət və Turizm Nazirliyinin dəstəyilə həyata keçirilsə də, "Əsrlərdən gələn gözəllik" adlı layihəm də 3 ilə başa gəlmişdi, çünki 13 fərqli obraz yaratmışdım. Axı, mən klip, ya da reklam çarxı çəkmirəm. Yeni işimdə həm də ideya müəllifi və rejissor kimi çıxış etmişəm.\n- Yəqin bu 3 il ərzində Maykl obrazına öyrəşmisiniz…\n- Əlbəttə. Hətta bir çox yerlərə məni Maykl Cekson kimi dəvət edirlər. Bu obrazda Rusiyanın məşhur simaları ilə bir neçə verilişdə də çəkilmişəm. Açıqlıqda həyata keçirilən çəkilişlərdə isə mənimlə şəkil çəkdirmək istəyənlər olduqca çox idi, sanki mən Maykl Ceksonun özüydüm.\nMaraqlıdır ki, onun obrazını ilk dəfə ölümünə 10 gün qalmış yaratmışam. Amma bu şəkilləri layihəyə daxil etmədim, çünki ölümündən sonra ona daha çox bənzəməyə başladım. Bu, həm də məsuliyyətimizin artması ilə bağlı idi. Onun kostyumlarını da maksimum oxşatmağa çalışırdıq. Baxmayaraq ki, bu, olduqca çox pul tələb edirdi. Əvvəlcə ağlıma da gəlməzdi ki, bu işə belə çox pul gedəcək. Amma elə böyük insan üçün heç nə heyf deyil. İşi yarımçıq qoymağı, yaxud "yola verməyi" də sevmirəm, çünki həmişə keyfiyyətə işləyirəm. Yaradıcı heyətə iş şəraiti yaratmaq da az məbləğ tələb etmirdi. Xoşbəxtlikdən, bu layihəyə qoşulanlar ona əsl yaradıcılıq işi kimi yanaşaraq, təmənnasız çalışıblar. Atam xalq rəssamı, professor Ağəli İbrahimovun, layihənin direktoru Ranar Musayevin, prodüserlər Anar və Elnurə Mədətovların və təşkilatçı Aleksandr Kramarenkonun da bizə çox köməyi olub.\n- Eşitdiyimizə görə, çəkilişlərdə mistik məqamlar da yaşanıb və Mayklın ruhu Sizi narahat edib...\n- Məncə, əksinə, biz onun ruhunu narahat etmişik. Ölülərin obrazını yaradanda belə hallar olur. Sanki onların ruhları ilə gözəgörünməz əlaqə yaranır. Bu yaxınlarda məşhur rus aktyoru və ifaçısı Vladimir Visotskiyə həsr olunmuş film çəkildi. Onun rolunu tanınmış aktyor Serqey Bezrukov yaratdı. Özü də obraza o qədər girmişdi ki, indi psixoloq və ekstrasenslərin yanına gedib-gəlir. Maykl yuxuma tez-tez girirdi və bu, xeyirliyə olurdu. Çünki bundan sonra elə bil yollarımız açılırdı. Bizə, hətta, oteldə prezident nömrəsində, ABŞ gəmisində təmənnasız çəkiliş aparmağa da icazə verirdilər. Bəzən də çəkiliş vaxtı işıq sofitləri öz-özünə hərəkət edirdi, bunu isə bir neçə nəfər görüb. Bəzən də çəkiliş üzvləri Maykla bağlı eyni yuxunu görürdülər. Olub ki, Maykl yuxuda mənə ingiliscə nəsə deyib, amma dili yaxşı bilmədiyimdən, onu başa düşməmişəm. Yəqin, nahaq öldüyü üçün ruhu da narahatdır. Bir sözlə, həqiqətən də, anlaşılmaz şeylərlə az üzləşməmişik. Ümumiyyətlə, Mayklın energetikası da güclü və ağırdır. Hətta çəkilişlərdən birindən sonra huşumu itirmişdim.\n- Təqdimatı necə nəzərdə tutursunuz?\n- Onsuz da çox şey dedim. Heç olmasa, bunu sirr saxlayım, Təkcə deyə bilərəm ki, Mayklı yüksək səviyyədə təqdim edə bilmişik. Nahaq yerə layihənin adını "Kraldan da artıq Maykl Cekson" qoymamışıq. O, elə böyük şəxsiyyət idi ki, ölümündən sonra da insanlara milyarddan çox pul qazandırdı.


Xəbərlər - DDP, DDU, DAP fərqi\nDDP, DDU, DAP fərqi\nİki ticarət termini DDP və DDU malların idxalı və ixracında tez-tez istifadə olunur və bir çox ixracatçı bu ticarət şərtlərini dərindən anlamadığından malların ixracı prosesində tez-tez bəzi lazımsız şeylərlə qarşılaşırlar. narahatlıq.\nYaxşı, DDP və DDU nədir və bu iki ticarət şərtləri arasında hansı fərqlər var? Bu gün sizə ətraflı bir giriş verəcəyik.\nDDU-nun İngilis dili “Delivered Duty Unpaid”, yəni “Delivered Duty Unpaid (təyin olunmuş yer)”.\nBu cür ticarət termini deməkdir ki, faktiki iş prosesində ixracatçı və idxalatçı malları idxal edən ölkədə müəyyən bir yerə çatdırır, burada ixracatçı müəyyən olunmuş yerə çatdırılan malların bütün xərclərini və risklərini öz üzərinə götürməlidir. lakin təyinat limanındakı gömrük rəsmiləşdirilməsi və tarifləri daxil deyil.\nAncaq qeyd etmək vacibdir ki, buraya mal idxal edildikdə ödənilməsi lazım olan gömrük rüsumları, vergilər və digər rəsmi rüsumlar daxil deyil. İthalatçıların malların idxal gömrük rəsmiləşdirilməsi prosesini vaxtında idarə edə bilməməsi nəticəsində yaranan əlavə xərclər və risklərlə mübarizə aparmaq lazımdır.\nDDP'nin İngilis dili adı "Delivered Duty Paid", yəni "Delivered Duty Paid (təyin olunmuş yer)" deməkdir. Bu çatdırılma üsulu, ixracatçının idxal gömrük rəsmiləşdirmə prosedurlarını işə başlamazdan əvvəl idxalçı və ixracatçı tərəfindən təyin olunan təyinat məntəqəsində başa çatdırması deməkdir. Malları idxalçıya çatdırın.\nBu ticarət müddətinə görə, ixracatçı malların təyin olunmuş yerə çatdırılması prosesində bütün riskləri öz üzərinə götürməlidir, həmçinin təyinat limanında gömrük rəsmiləşdirmə prosedurlarından keçməli, vergi, rüsum haqları və digər xərcləri ödəməlidir.\nBu ticarət müddətində satıcının məsuliyyətinin ən böyük olduğu deyilə bilər.\nSatıcı birbaşa və ya dolayı yolla idxal lisenziyası ala bilmirsə, bu müddət ehtiyatla istifadə olunmalıdır.\nDDU ilə DDP arasındakı fərqlər nələrdir?\nDDU ilə DDP arasındakı ən böyük fərq, təyinat limanında gömrük rəsmiləşdirilməsi prosesi zamanı malların risklərini və maliyyətlərini kimin üzərinə götürdüyündədir.\nİxracatçı idxal bəyannaməsini tamamlaya bilirsə, o zaman DDP seçə bilərsiniz. İxracatçı əlaqəli məsələləri həll edə bilmirsə və ya idxal prosedurlarını keçmək istəmirsə, riskləri və xərcləri öz üzərinə götürürsə, DDU termini istifadə olunmalıdır.\nYuxarıda DDU və DDP arasındakı bəzi əsas təriflərin və fərqlərin tətbiqi. Həqiqi iş prosesində ixracatçılar işlərinə zəmanət verə bilməsi üçün həqiqi iş ehtiyaclarına uyğun uyğun ticarət şərtləri seçməlidirlər. Normal tamamlama.\nDAP və DDU arasındakı fərq\nDAP (Yerdə Çatdırılır) təyinat şərtləri (göstərilən təyinatı əlavə edin) 2010-cu il Ümumi Qaydalarında yeni bir müddətdir, DDU 2000-ci Ümumi Qaydalarda bir müddətdir və 2010-cu ildə DDU yoxdur.\nDAP şərtləri belədir: təyinat yerinə çatdırılma. Bu müddət hər hansı bir nəqliyyat vasitəsi üçün bir və ya bir neçəsinə tətbiq olunur. Bu o deməkdir ki, gələn nəqliyyat vasitəsinə boşaldılmalı olan mallar təyin olunmuş yerə alıcıya təhvil verildikdə, bu satıcının çatdırılmasıdır və satıcı malları təyin olunmuş yerə daşıyır.\nTərəflərin razılaşdırılmış təyinat daxilində yeri dəqiq müəyyənləşdirmələri ən yaxşısıdır, çünki həmin yer üçün risk satıcının üzərinə düşür.\nGöndərmə vaxtı: Haziran-09-2021


O butikin bir kvadratına görə 210 min avro qazandıq - AĞALAROVLAR "FORBES"DƏ\nAzərbaycanlı iş adamı Araz Ağalarovun sahibi olduğu “Krokus Group” şirkətinin 30 yaşı olur. “Forbes” jurnalının əməkdaşı bu münasibətlə şirkətin 15 illik prezidenti Araz Ağalarov və vitse-prezidenti Emin Ağalarovla görüşərək son dövrlər iqtisadiyyatda baş verən artım və inflyasiyanın onların işinə təsir edib-etmədiyi ilə maraqlanıb.\nİnsider.az xəbər verir ki, ata Ağalarov 2001-2008-ci illərin nəinki biznes, eləcə də ölkə üçün olduqca uğurlu illər olduğunu bildirib:\n“Qızıl ehtiyatları 20 dəfə, ümumdaxili məhsul 5 dəfə, xarici investisiyalar isə 6 dəfə artdı. O zaman neft bahalaşanda valyuta dəhlizi anlayışı var idi: Səkkiz il ərzində dollar təxminən 30 rubl dəyərində oldu. Belə şəraitdə bəzi uzunmüddətli layihələri planlaşdırmaq mümkün idi. Bu gün dollar gah bahalaşır, gah da ucuzlaşır və dollardan asılı olaraq uçot dərəcəsi də gah artır, gah da azalır.\nBu gün Rusiya iqtisadiyyatında geriləmə müşahidə olunur. Belə ki, şirkətlər bağlanır, səhmlər dəyərsizləşir. Mənim proqnozuma görə, dolların qiyməti sabitləşdikdə Rusiya iqtisadiyyatı da inkişafa doğru gedəcək”.\nEmin Ağalarov jurnalistin “2002-ci ildə Rusiya iqtisadiyyatında problemlər olduğu zamanda “Krokus Siti Mall”u açdınız. O zamanlar belə lüks ticarət mərkəzi açmaq ağılsızlıq kimi görünürdü. Siz gördüyünüz işdən bu qədər əmin idinizmi?” sualına cavabında bildirib:\n“Araz İskenderoviç gələcək inkişaf üçün açıq bir plan olmadan nəsə icad etməyi və qurmağı xoşlayır. O vaxt bizim müsbət nəticəyə inamımız var idi. Lakin deyim ki, “Krokus Siti Mall” fikri ilə biz çox risk etdik.\nİlk 6 ayda 50 müxtəlif brendin mağazasını açdıq. Bu, bizim ən uğurlu layihəmizdir. “Krokus Siti Mall” hər ay milyona yaxın ziyarətçiləri olan “Vegas”ın ticarət mərkəzlərindən 2 dəfə uğurludur. Burada aylıq ortalama 10 dəfə yüksəkdir. Məsələn, ötən il “Chanel” butiki “Krokus”da dünyanın bütün marka butikləri ilə müqayisədə kvadrat metrinə görə ən yüksək satış nəticəsi göstərdi, yəni, 210 min avro (400 min 806 AZN) əldə etdik. Bu, o deməkdir ki, biz hər şeyi düzgün etmişik.\n“Krokus Siti Mall” üzərində 15 il işləmək... Bu, mənim indiyə qədər məşğul olduğum ən çətin layihələrdəndir. Və mənə bütün bu mərhələlərdən yenidən keçmək təklif olunsa, imtina edərdim.\nE.Ağalarov 3 il öncə rublun dəyərdən düşməsi nəticəsində icarə xərclərinin yarıbayarı azaldığını bildirib: “O zaman butiklərdə vəziyyət pisləşsə də, restorandan əldə edilən gəlirlər eyni səviyyədə qaldı. Elə o zaman mən fikrimi restoran işinə yönləndirdim. O zamandan bu günə qədər artıq 25 restoran, 3 butik açmışam”.\n"Bakı Sığorta"da yüksək vəzifəyə təyinat\n"Qala Həyat" SŞ səhmdarlarının iclası keçiriləcək


"Səadət Butanın Aşıq Hüseyn Saraclı haqqında xatirələri" » Xeberdar.net\n"Səadət Butanın Aşıq Hüseyn Saraclı haqqında xatirələri"\nSəadət Butanın Aşıq Hüseyn Saraclı haqqında xatirələri"\nBorçalının gözəl şairi, sevimli və gözəl xanımı Səadət Buta həm də sözün-söhbətin çox gözəl xiridarıdı. Onun yaddaşında neçə-neçə kitaba sığmaz olan sözü var, söhbəti var. Hər görüşümüzdə yeni-yeni və maraqlı söhbətlərinin şahidi oluram Buta xanımın. Görüşlərimizin birində də sözümüz ustad aşığımız, rəhmətlik Hüseyn Saraclıdan düşdü. Səadət də ondan başladı söhbətə. Mən də onlardan bəzilərini dəftərimə yazmağa başladım. Ustadımızın anım günü ərəfəsində şair Səadət Butanın dediklərini sizlərlədə paylaşıram.\n-Buta: Mən ustadı səsinnən, sazınnan tanıyırdım. Amma özünü ilk dəfə “Sovet Gürcüstanı” qəzetinin bir tədbirində görmüşəm. Süleyman müəllim məni ustada Dmanisinin şairi kimi təqdim elədi. Onun Koroğlu kimi görkəmi varıydı. Yerişində, duruşunda ləngərli dağlara bənzəyirdi. Adam onun heykəl duruşuna baxdıqca baxmaq istəyirdi. Rəhmətlik bir xeyli şirin-şirin danışannan sonra mən sual verdim. Və dedim ki, ay ustad, mən aşıq olmaq istəyirəm. Qardaşlarım, atam izin vermədi. Mən aşıq olsaydım dünya dağılardımı? Rəhmətlik bığaltı gülümsündü və dedi: – Dağılmağına dağılmazdı. Aşıq Sona kimi saz da çalardın, amma nə alan olardı, nə satan.\nUstadın arvadının əmisi qızı bizim kənddə yaşayırdı. Saraclı özü də Qızılkilsəyə həmişə gəlib-gedərdi. Bizim kəndin kolxoz sədri Bilaloğlu (Məhəmməd Bilal oğlu) Aşıq Hüseynən dost olub. Bir gün aşıq onlara gələndə qonşuluxdakı bir dul qadın öz oğlunu götürüb Saraclının yanına gəlir. Deyir ki, ay Saraclı babası, mənim oğluma saz öyrət. Saraclı əlini bığına çəkir və deyir:\n– Baş üstə, Sənəm qarı. Oğluyun sazı varmı?\n– Yox, atam-anam. Bir comuşum var, satıb, oğluma saz alajam.\nSonra ustad deyir ki, oğul bala, bir mahnı oxu görüm? Uşaq başlayır oxumağa.\nBaşkeçidin yolu əymə-üymədi,\nAy qız, yaxandakı qızıl düymədi.\nUstad gülümsünür və deyir ki, ay Sənəm qarı, get o comuşu sat, oğluna arvad al. Bunnan aşıq olmaz.\n...1982-83-cü illərdi Bakıya getmişdim. Qardaşım dedi ki, aşıqların konserti var filarmoniyada. Getdik, başqa aşıqlar da varıydı. Onlar oxudu. Sonra ustada söz verildi. O, öz ağır yerişiylə səhnəyə gəldi. Tamaşaçılara baş əyib, təzim elədi. Yenicə sazı kökləyib çalmağa başlamışdı ki, anasıyla bərabər konsertə gələn bir körpə uşaq ağlamağa başladı. Hamı narahat oldu. Uşaq susmayanda milis bu ana-balanı bayıra çıxartmaq istədilər. Ana getmək istəımirdi. İşi belə görən ustad milisə üz tutdu:\n– Oğul, onlara dəymə. Uşağı da qınamayın. O gördü ki, aşığın yanında zurna-balaban yoxdu. Bu işi özü görmək istəyir. Salonda böyük canlanma yarandı və ustad öz gözəl məclis aparmasıyla ağlayan uşağı da sakitləşdirdi, məclis əhlini də məmnun elədi.\n...Bir gün Dunus kəndinə toya getmişdim. Məclisi rəhmətlik Hüseyn Saraclı aparırdı. Yanında da Əhməd Sadaxlı və Sədi Ulaclı varıydı. Bir gəlin ustada yaman qulluq eləyirdi. Ustad arifiydi, gördü ki, bu qulluğu bir az ağ eləyir. Özü də bir güllü don geyinib, fırfıra kimi fırraner. Bu dəm oxuduğu sözün arasına belə bir gül qoşdu:\nAy qız, yeri-yeri, ay donu güllü,\nDad sənin əlindən qırx iki dilli.\nBu tulamazdıyı eşidən gəlin o gedən oldu, bir də qayıtmadı.\n... Salamməlikdə bir dostu varıymış ustadın. Bu dostun da qarımış bir qızı varıymış. Arvadı ölmüş bir kişi bu qıza elçi düşür. Qızın atası razılaşır, amma qız özünü öldürür ki, mən qız uşağıyam, dul kişiyə niyə gedim? 38 yaşlı bu qız daş atar, başını həmən daşın altına tutarmış ki, o hara – mən hara? Əlacsız qalan qızın atası öz dostu Aşıq Hüseyn Saraclıya üz tutur ki, onsuz da öydə qalan bu qızın başına bir ağıl qoysun. Onun əlini başına yığmağa yardımçı olsun. Dərdini danışır ki, mən adamlara söz vermişəm, xəjil olmayım. Bunu yola gətir. Hüseyn Saraclı da dostunun qızını yanına çağırır. Hal-əhvaldan sonra bu kişiylə niyə evlənməyə razı olmadığını soruşur. Qız da ürəkli-ürəkli başlayır ki, ay əmi, mən bir qız uşağı, oysa bir dul kişi. İstəmirəm, bir ayrı qismətim açılar onda gedərəm. Toyumu da sən çalarsan.\nSaraclı da əlini bığına çəkib gülümsəyir və dostunun bu yaşda yenicə baxtı açılan və buna da arxa çöyürmək istəyən qızına görək nə deyir?\n– Hə, qızım, sən düz deyirsən, amma qulaq as bu qoca əminə. Hürnisə, Pərnisə bacıları olur. Birinin 70, o birinin 60 yaşı varıymış. Bir gün bunlar dərdləşir. 60 yaşlı Pərnisə deyir ki, a bajın ölsün, bizi də bu yaşa qədər heç alıb-satan olmadı, qarıdıq, evdə qaldıq. 70 yaşlı Hürnisə də deyir ki, a bajı, qız oturar baxt üstündə. Bir gün bizim də baxtımız açılar. İndi o nisyəyimi gözdəsən xeyirdi, yoxsa bu nağdıyımı alsan? Qız razılaşır və elə Aşıq Söyün ordaykən qızın “hə”sini verib, şirinliyini içellər.\n...Bir dəfə bizim kənddə bir toy varıydı. Toyu da ustad aparerdi. Mən də bir daldey yerdə aşığı dinləyerdim. O vaxt qızdarı kişi məclisinə qoymazdılar. Həmən məclisdə çox içən bir kişi varıydı. Heç kəsə aman verməz, elə özü danışar və arayı qatardı. Ustad aşıq bu vəziyyətə baxıb üz tutdu məclisə və bircə söz dedi:\n– Hər canlıyı anası doğar, bu araq zəhrimarı da balası doğar.\nBu söz hər kəsə yetdi və o kefli adamı məclisdən araladılar.\n...1984-cü iliydi. Narınc Xatın bizə gəlmişdi. Aşıq da bizə, Xatınnan görüşməyə gəldi. Mənim başım qarışmışdı. Qonşu gəlin gəldi ki, ay Buta, sizə qoja-qoja kişilər gəler. Bu sözü eşidən aşıq: a bala, mən Söyün Saraşdıyam.\nGəlin də ona:\n– Sən Koroğluya oxşayırsan, ay Saraşdı bava.\nSaraşdı cavabında: a qızım, sözün əvvəlini nə gözəl dedin, kaş əməlimizlə biz də Koroğlu olaq.\nRəhmətliknən sonralar çox doğmalaşdıq. O mənə, mən ona şeirlər yazdıq. Rəhmətlik məni çox istəyirdi. Mənə yazdığı üç bəndlik bir şeiri varıydı. Həmin şeiri sizlərə göndərirəm, əziz oxucular.\nAğız, a günü qara, xavarın varmı,\nAşığı eşqinlə xan eyləyibsən.\nA qannara düşmüş, qara gözünnən,\nBilirsənmi nejə qan eyləyibsən?\nQoynun için bənzər bağı- bostana,\nYazım tərifini salem dastana.\nÇatdırem sazımnan düz Alosmana,\nGörərsən gecəni dan eyləyifsən.\nYerişin, duruşun işvədi, nazdı,\nÖyünmə, Saraclı tərifin yazdı.\nSəndə də qiymətdi o qara gözdü,\nOnu da aşıqdan yan eyləyibsən.\nGüllü Eldar Tomarlı\nGüllü Eldar Tomarlı: "Dədə Şəmşir"\nQoçuluda bir gün... DÜNYAMALI KƏRƏM-99.\nBorçalı Cəmiyyəti Aşıq Hüseyn Saraclını andı-fotolar\n“Borçalı” Cəmiyyətinin məşhur ustad aşıq Hüseyn Saraçlının yubileyinə təbrik sözü


4 otaq, köhnə tikili ev alqi satqisi #25765 *\nXətai rayonu Köhnə Günəşli qəsəbəsi, Gen. Mehmandarov küçəsində LENİNQRAD layihəli 9 mərtəbəli binanın 5-ci mərtəbəsində, sahəsi 100 kv.m. olan 4 otaqlı orta blokda yerləşən mənzil satıllır. Mənzilin 2 otağı yarimşıq işləri qalıb. Su-qaz-işıq daimi, istilik sistemi mərkəzidir. Ətrafında məktəb, baxça, Bizim market VƏ DOSTUM market 24 saat, 8 saylı poliklinika, market və s. ticarət obyektləri yerləşir. SƏNƏD KUPÇA (ÇIXARIŞ). QİYMƏT 95000 AZN


Menecerlər tələb olunur Bakida\nElan nömrəsi: 378545\nŞirkətin baş ofisinə ofis daxili işlər üzrə kadrlar tələb olunur.\nBoş vakant yerlərə:\nSənədləşmə işləri; Daxil olan zənglərin qəbulu və yönləndirilməsi; Müraciət edən şəxslərə iş sistemi və istehsalat haqqında düzgün məlumatların verilməsi; Qeydiyyat işlərinin həyata keçirilməsi; Verilən tapşırıqların yerinə yetirilməsi; Kadrların yönləndirilməsi və s. işlər daxildir. İş sistemi ofis daxilində öyrədilir.\n-Yaş həddi: 21-57\nQEYD: Göstərilən qayda və tələblərə uyğun şəxslər əlaqə nömrəsi ilə və ya CV formasında e-mail adresindən müraciət edə bilər.\nBaxılıb: 687 , Tarix: 17.11.2020 Göndər\nHüquqşünaslar tələb olunur\nEvden cixmadan is imkani\niş elani 48387\n51Işinizi evinizden qurun\nDayə xanım işçi tələb olunur\nUsaq paliklinikasina muhafizeci bey teleb olunur11\nevden çıxmadan onlay işle\nev alqi satqisi ev elanlari bina az evler ev alqi satqisi unvan.az kiraye evler max 24 islenmis mebel ayliq arenda masinlar qedim samavar kombi ustasi kondisioner ustasi kurslar yokohama avto ucun mini kondisioner 200 azercell nomre tezbazar.az


Gəncə – dövlətin gənclər və idman siyasəti uğurla həyata keçirilir » Azərbaycan İnformasiya Agentliyi\nŞəhər Gənclər və İdman Baş İdarəsinin fəaliyyəti uşaq və gənlərin ictimai həyatında mühüm rol oynayır\nBu gün Azərbaycanda idmanın inkişafı həqiqətən də heyrətamiz bir dinamika ilə davam etməkdədir. Bu sahədə son illər əldə olunmuş uğur və nailiyyətlər ölkəmizin dünyanın idman mərkəzlərindən birinə çevrilmnəsinə zəmin yaratmışdır. Başda Ölkə Prezidenti cənab İlham Əliyev olmaqla Azərbaycan dövlətinin bu sahəyə göstərdiyi xüsusi diqqət və qayğı nəticəsində bu gün ölkəmizdə idmanın kütləviləşmədiyi bircə region belə qalmamışdır. Təbii ki, bu sahədə dövlət siyasətini həyata keçərən qurum kimi, Gənlər və İdman Nazirliyinin və onun regionlarda fəaliyyət göstərən alt qurumlarının ölkəmizdə idmanın inkişafında və kütləviləşməsində böyük rolu vardır. Yerləşdiyi bölgədə dövlətin gənclər və idman siyasətinin effektiv şəkildə həyata keçirilməsi, idmanın inkişafı və gənc nəslin sağlam, milli-vətənpərvər ruhda formalaşması istiqamətində uğurla fəaliyyət göstərən belə qurumlardan biri də Gəncə Şəhər Gənclər və İdman Baş İdarəsidir.


Seyid Kazim Hüseyni - Дырнаг вә тире ишарәләри фәрглидир, һамысы ејни формаја салынсын\nHacının qab yumaq növbəsi idi.\nO, dayanmadan oyan-buyana qaçırdı. Nəzarət, canlı qüvvəni təhvil almaq, tərxis etmək... Daim ön posta gedirdi və digər min cür işi vardı. Buna baxmayaraq, bir dəfə də mer işini heç kimə vermədi.\nŞam yeməyindən sonra qabları topladıq. Hacı süfrəni təmizləməyə başladı. Qablar da yanında idi. Uşaqların biri zirəklik etmək istədi; yavaşca ayağa qalxıb pəncələri ilə hacının arxasına keçdi, ehtiyatla əyilib qabları götürdü və səssiz-səmirsiz otaqdan çıxdı.\nElə bildi ki, hacı onu görmədi, lakin görmüşdü. Bilirdim ki, hələ ona mane olmayacaq. Adamların içində heç kimi pərt eləməzdi. Tez süfrəni toplayıb bayıra çıxdı. Qabları götürən əsgər kranın yanında oturmuşdu. Yumağa başlayanda hacı arxadan çiyinlərini tutub onu qaldırdı, üzündən öpüb dedi: «Buraya qədər kömək edib qabları gətirdin, əllərinə sağlıq, qalanını özüm edərəm».\n– Hacı ağa, xətrimə dəymə, daha qollarımı çırmamışam.\nHacı onun köynəyinin qollarını aşağı saldı.\nYox, ağa can, sən get öz işlərinlə məşğul ol. Əsgər israr etməyə başladı.\n– Qoyun bu dəfə mən deyən olsun.\nİsrarı faydasız idi, amma əl çəkmək də istəmirdi. Hacı isə ondan da inadkar idi. Axırda dedi: «Sən bu işin savabını məndən almaq istəyirsən?! Bunun savabı mənim komandirlik işimdən böyükdür. Düzdür, mən batalyon komandiriyəm, amma qabımı biri, paltarımı da biri yusa, daha bu, komandirlik olmaz!»\nNəhayət, qayıtdı və qayıdanda dedi: «Əbəs yerə deyil ki, bu hacı əməliyyat gecəsi əsgərlərinə «öl» deyəndə ölürlər!»\nSübh azanına bir saat qalmış iclas bitdi və batalyona qayıtdıq. İclasdan öncə də ətrafa nəzarətə getmişdik. Çadıra çatan kimi yorğun-əzgin halda yerə sərildim. Elə bildim, Əbdülhüseyn də yatacaq. O isə corablarını çıxarıb bayıra çıxdı. Arxasınca getdim.\nKranın yanında dayanıb köynəyinin qollarını çırmadı və dəstəmaz almağa başladı. İşin gərginliyi hamımızdan çox onun üzərinə düşürdü və təbii ki, hamıdan yorğun olurdu. Ehtimal verməzdim ki, gecə namazı qılmağa halı olsun.\nOnun kimi etmək istədim, amma özümlə bacarmadım. Fikirləşirdim ki, bir-iki saatdan sonra durbinin arxasına keçib mövqelərə baxmalı olacağıq. Allah bilir, nə zaman qayıdacağıq. Öz-özümə dedim ki, 24 saatda bədənin heç olmasa, bir saat istirahətə ehtiyacı var.\nÇadıra girib uzandım və tez yuxuya getdim. Sübh azanında bizi oyatdı. Qalxıb gözlərimi ovuşdurdum. Gözlərim açılınca bir neçə saniyə çəkdi. Üzünə baxdım. Bildim ki, hər gecə olduğu kimi, yenə mənəvi halla namaz qılmışdır.\nBatalyonun iclasları bəzən çox uzanırdı. Bir dəfə bir neçə dəqiqəlik istirahət zamanı uşaqların biri dedi: «Anbarın uşaqları gedib bir şey gətirsinlər yeyək, biz çox acdıq».\nRazılığa gələndən sonra Anbar və təsərrüfat tağımında xidmət edən uşaqlardan biri bu məqsədlə gedib tez geri döndü. Dəqiq yadımda deyil ki, qarpız gətirdi, yoxsa başqa bir meyvə. Uşaqlar yeməyə başlamazdan öncə hacı dillənib dedi: «Bundan batalyonun bütün uşaqlarına gətirdin, yoxsa yox?»\nMeyvəni gətirən adam təəccüb içində cavab verdi: «Yox, hacı ağa, belə olsa, xərcimiz çox çıxar».\nƏbdülhüseyn üzünü turşudub dedi: «Bizim başqaları ilə nə fərqimiz var?! Biz burada oturub xəritə və kağız üzərində nəzəri iş görürük, sabah enerji sərf edib düşmənin üstünə gedənlər isə onlar olacaqlar».\nBaşqa sözlər də dedi, yadımda qalmayıb. Lakin yaxşı xatırlayıram ki, batalyonun bütün uşaqlarına verməmiş o meyvədən ağzına qoymadı.\nHəmişə belə idi. Bir dəfə ona yeni yorğan gətirdilər, qəbul etmədi, əsgərlərə verib özü rəngi qaçmış köhnə ədyallardan istifadə etdi. Geyindiyi hərbi forma da adətən, köhnə olurdu.\nHəm həzrət Fatimeyi-Zəhraya (ə), həm də onun övladlarına və seyidlərə xüsusi hörməti, sevgisi vardı. Hər bir seyidə qəribə tərzdə hörmət edərdi. Yadıma gəlmir ki, səngərə, çadıra, evə, yaxud başqa bir yerə birgə getmiş olaq və o məndən qabaq içəri girsin. Hətta məndən öndə yol yeriməməyə çalışırdı.\nBir dəfə birgə bir iclasa gedirdik. Çatanda adəti üzrə məni öndən göndərib dedi ki, buyur.\nİçəri girməyib dedim ki, əvvəlcə sən keç.\nGülümsəyib dedi: «Bilirsən ki, mən seyiddən qabaq girmərəm».\n– Hacı ağa, burada mənim birinci girməyim yaxşı çıxmaz.\n– Axı sən komandirsən, bura da cəbhədir. Hər halda, komandirin etibarı var.\nBir qədər ara verdim.\n– Mən birinci girsəm, sənin etibarına xələl gələr.\nGülüb dedi: «O etibar ki, seyidlərə hörmətsizliklə əldə olunacaq, olmaması yaxşıdır!»\nKuşkun yumşaq torpağı və Burunsinin yadigarı\nRamazan əməliyyatından öncə Sepahın komandanı bizim bölgəmizə gəlmişdi.\nYüksək rütbəli zabitlər arasında özəl bir əməliyyatdan söz gedirdi. Nəhayət, bu əməliyyat Sepahın komandanlığı tərəfindən bizim briqadamıza, yəni 18-ci İmam Cavad (ə) briqadasına həvalə olundu.\nHəmin gün briqadanın başçısı təcili iclas çağırdı. Mövzunun nədən ibarət olduğunu orada öyrəndik. Düşmən bölgəyə T-72 tankları yeritmişdi. İki çox güclü batalyon bizə hücum əmri gözləyirdi. Kəşfiyyat bölüyünün uşaqları əminliklə deyirdilər ki, onlar sabah hücuma keçməyə hazırlaşırlar.\nOnların hücumu baş tutsaydı, Ramazan əməliyyatı başlamadan iflas edəcəkdi. Çoxlu söhbətlərdən sonra iclasda qərara gəldik ki, gecə ikən düşmən mövqelərinə girib T-72 tanklarını məhv edək.\nDüşmən bu tankları bölgəyə yeni gətirmişdi, ondan öncə heç bir əməliyyatda görməmişdik. RPG raketi bu tanklara təsir etmirdi, gedib çox yaxından və xüsusi yerlərindən vurmaq lazım idi.\nHəmin gün əməliyyata nə qədər canlı qüvvənin və hansı yolla hücuma keçməsindən söhbət düşdü. Bu iş üç batalyona tapşırıldı. Birinin komandiri Əbdülhüseyn idi. Mövqeləri təyin etməyə gedəndə həmişəki kimi təbəssümlü və sakit görünürdü.\nDüşmən mövqelərinə yaxınlaşdıq. İraqlılar bir həftə idi orada işləyirdilər. Möhkəm bir qala əmələ gəlmişdi, önündə çoxlu maneələr gözə çarpırdı. Maneələrdən öndə, düz yolumuzun üstündə geniş bir düzənlik var idi. Əgər maneələri aşa bilsəydik də, orada çox çətin olacaqdı. Buna baxmayaraq, uşaqlar briqada komandirinə deyirdilər: «Siz yalnız deyin ki, qayıtmaq üçün nə edəcəyik».\nBiz düşmənin texnikasını sıradan çıxarmağa gedirdik. Buna görə də, hər şeydən əhəmiyyətli olan uşaqların sağ-salamat geri qayıtması idi. Briqada komandiri bir neçə yol göstərdi, özümüz də bəzi işləri gördük, hətta kompaslarımızı qayıtmaq üçün tənzimlədik.\nVəziyyəti öyrənib qayıdanda günəş batmaq üzrə idi. Əbdülhüseynlə mən öz batalyonumuza getdik.\nDigər iki batalyon bir iş görə bilmədilər. Onların biri öncədən mövqeləri yaxşı təyin etmədiyinə görə yolu itirdi, birinin də komandirinin ayağı minaya düşdü. Ratsiya ilə hər iki batalyona geri dönmək əmri verildi.\nArtıq hamının ümidi bizim batalyonumuza idi, bizim də ümidimiz Əhli-beytin (ə) duasına. Hamıdan çox Əbdülhüseynin özü təvəssül halında idi. Yola düşəndə alın lentini tapmaq üçün bizi bir neçə dəqiqə gözlətdi. Alın lenti çox idi, onun nəyi axtardığını bilmirdim. Tələsik yaxınlaşıb dedim: «Nə edirsən, Hacı? Birini götür gedək».\nAlın lentlərindən birini götürüb ona verdim, amma almadı.\n– Həzrət Fatimeye-Zəhranın müqəddəs adının yazıldığı lenti axtarıram.\nXüsusi mənəvi halda idi, halını dəyişmək istəmədim. Mən də kömək etdim, nəhayət, birini tapdıq. Üstünə gözəl yaşıl xətlə yazılmışdı: «Ya Fatimə əz-Zəhra!»\nGözləri yaşardı, götürüb alnına bağladı. Bir neçə dəqiqədən sonra bütün batalyon yola çıxdı. Həqiqətən, daxilimizdə inqilab baş vermişdi, hamı təvəssül edirdi.\nHəmin gecə hədəfə çatan yeganə batalyon bizimki idi. 300-400 Bəsic üzvü haqqında danışdığım geniş düzənlikdə bir-birinin arxasınca yavaş və səssizcə düşmənə doğru addımlayırdı.\nManeələrə 30-40 metr qalmış birdən düşmən düz başımızın üstündə manevr etdi. Düzənlik işıqlandı və onlar kolonun bir başını gördülər. Birdən səs-küy qopdu.\nAramsız güllə səsləri düzənliyin sükutunu alt-üst etdi. Qeyri-bərabər bir döyüş başladı. Onlar istehkam və maneələrin arxasında möhkəm qalada idilər, biz isə açıq çöldə. Hamımız yerə uzanmışdıq. Yeganə üstün cəhətimiz torpağın yumşaq olması idi; uşaqlar çox tez torpağın içində gizləndilər.\nDüşmən var gücü ilə atəş açırdı. RPG-11, tank mərmisi – hər bir silahla düzənliyi hədəf seçmişdilər. Əbdülhüseyn əmr etmişdi ki, biz hətta bir güllə də atmayaq. O, vəziyyəti dəqiq ölçüb-biçmişdi. Belə olduqda düşmən bizi bir neçə nəfərlik bir kəşfiyyat qrupu ilə səhv salıb hamının işini bitirdiyini düşünəcəkdi. Təsadüfən, elə də oldu.\nTəxminən 15-20 dəqiqə güclü atəşdən sonra səslər yavaş-yavaş azaldı. Özüm də sağ qaldığıma inanmırdım. Düşmən əməliyyat ehtimalı versəydi, bu asanlıqla bizdən əl çəkməzdi. Onlar bizim bir kəşfiyyat qrupu olduğumuza əmin olmuşdular, 300-400 hərbçinin onlara yaxınlaşdığı ağıllarına gəlmirdi.\nMən Əbdülhüseynin yanında yerə uzanmışdım. O, dedi: «Batalyona bax, gör vəziyyət necədir?»\nSürünə-sürünə kolonun axırına qədər getdim. 13-14 şəhid vermişdik. Düşmənin güclü atəşinə və bizim mövqeyimizə əsasən, bu sayda itkinin özü bir möcüzə idi. Bəziləri ağır yaralanmışdılar. Hər kəs özünə nəzarət edirdi ki, ağrıya görə səsi çıxmasın. Biri əlini dişlərinin arasına qoyub sıxırdı. Tez şalını boğazından açdım, əlini birtəhər dişlərinin arasından çıxarıb onu ağzına basdım.\nUşaqların arasında gözüm Hüseyn Cavanana sataşdı. Salamat idi. Onu kolonun arxasına aparıb dedim: «Muğayat ol ki, heç kimin səsi çıxmasın».\n– Bilirsən hacı nə etmək istəyir?\n– Bunu soruşmağa dəyməz, təbii ki, qayıdırıq.\n– Bəs əməliyyat nə olacaq?\n– Bu vəziyyətdə əməliyyat intihar deməkdir.\nNövbəti sualı gözləməyib yenidən sürünə-sürünə kolonun başına Əbdülhüseynin yanına getdim. Yatmış kimi görünürdü. Üzü üstə uzanıb alnını əlinin arxasına qoymuşdu və tərpənmirdi. Yavaşca onu səslədim. Başını qaldırdı.\n– Deyəsən, qayıtmaq istəmirsən, hacı?\nBir söz demədi. Soyuqqanlılığına hirsləndim.\n– Nə etməyimizi istəyirsən, hacı ağa?\nYavaşca və kədərli səslə dedi: «Sən de, nə edək, seyid? Sən axı özünü xəritədən, kompasdan, döyüş qaydalarından başı çıxan adam hesab edirsən!»\nBu tərzdə danışığı mənə qəribə gəldi. Əsla düşünmədim.\n– Təbii ki, qayıdırıq.\nTez dilləndi: «Nə?!»\nVəziyyətin əlverişsiz olduğunu və yaralıların halını fikirləşirdim. Daha əminliklə dedim: «Qayıdırıq».\n– Belə şey olar?!\n– Məgər biz bu lənətə gəlmiş qaladan keçə bilərik?!\nBir söz demədi, fikrimi yeritmək üçün məsələni izah etməyə başladım.\n– Bizim yalnız iki yolumuz vardı, düşmənin bizi fərq etdiyinə və nəticədə daha ayıq-sayıq dayandığına görə hər ikisi bağlandı.\n– Komandir də dedi ki, saat birə qədər bir iş görə bilməsəniz, mütləq qayıdın. İndi də birin yarısıdır. Bu bir neçə dəqiqədə heç bir yerə çata bilmərik. «Komandir» sözünü deməklə həssas nöqtəsinə toxunmaq istəyirdim. Bilirdim ki, hər bir şəraitdə komandirinə tabe olur.\nBir dəfə iraqlıların müdafiə xəttini yarıb mövqelərini ələ keçirmişdik. Lakin yerləşmək istəyərkən ratsiya ilə qayıtmağımız əmr ediləndə qeyd-şərtsiz geri dönmüşdü. İndi də onun reaksiyasını gözləyirdim.\n– Fikrin bu idi?\n– Məgər sənin başqa bir fikrin var?\nBir neçə saniyə sakit qaldı, qəhər içində dedi: «Mənim də ağlıma bir şey gəlmir».\nDəqiq yadımdadır ki, orada üzünü Kuşkun yumşaq torpağı üzərinə qoydu. Müzakirənin nəticəsini gözləyirdim. Saniyələr ötürdü. Çox nigaran idim, o isə sakit uzanmışdı və heç nə demirdi.\n– Bəs nə edək, ağa Burunsi?\nHeç tərpənmədi də. Mən əsəbiləşdim.\n– Hacı ağa, hamı gözləyir, de görək nə etmək istəyirsən?\nYenə heç nə eşitmədim. Sualımı bir neçə dəfə təkrarladım, o isə sanki bu dünyada deyildi. Bir anlığa düşündüm ki, birdən qulaqlarına nəsə olar. Sualımı yenə təkrar etmək istəyəndə astadan zarıltı səsi gəldi. Səs arxadan gəlirdi. Tez sürünə-sürünə kolonun ortasına getdim.\nTəxminən 10 dəqiqə ötdü. Bu müddətdə iki-üç dəfə Əbdülhüseynin yanına gəldim. Gərginliyim hər an artırdı. Bütün diqqətim uşaqlarda idi. O da cavab vermirdi. Hirslə deyirdim: «Axı bu nə vəziyyətdir, hacı?! Bir söz de!»\nHeç nə demirdi. Sonuncu dəfə yanına gələndə birdən başını qaldırdı. Üzünə fikir vermədim. Ürəyim bərk döyünürdü və tez o vəziyyətdən çıxmaq istəyirdim. Düşmən də bekar oturmurdu; arabir manevr edir, bəzən də atəş açırdı.\nNəhayət, Əbdülhüseyn dilləndi. Səsi dəyişmişdi, çox ağlamış adamın səsi kimi idi.\n– Seyid Kazim, yaxşı qulaq as, gör nə deyirəm.\nBütün diqqətimlə onu dinləməyə çalışdım.\n– Özün irəliyə get.\n– İrəliyə gedib nə edim?\n– Nə deyirəmsə, eynilə onu da et. Özün gedirsən kolonun başına, yəni birinci adam olursan.\nSağ tərəfini göstərdi.\n– Kolonun başına çatanda sağa dönüb 25 addım irəliləyirsən.\nBir qədər dayanıb təkid etdi: «Dəqiq sayarsan».\nMat-məəttəl ona baxırdım.\n– 25 addım gedəndən sonra orada bir nişan qoy, sonra qayıt və uşaqları arxanca oraya apar.\nBir anlığa zarafat etdiyini düşündüm. Lakin çox ciddi danışırdı; həm ciddi, həm də tam əminliklə.\n– Nişan qoyduğun yerə çatandan sonra düşmənə doğru 40 metr irəlilə. Orada artıq uşaqların nə etməli olduqlarını özüm deyəcəyəm.\nYerimdən tərpənmədim. Mənə baxıb əmrini yerinə yetirməmi gözləyirdi. Hər sözü beynimdə böyük bir sual işarəsi yaratmışdı.\n– Axı sən nə etmək istəyirsən, hacı?\nHirslə soruşdu: «Eşitdin nə dedim?»\n– Eşitməyinə eşitdim, amma...\n– Onda tez dediklərimi yerinə yetir.\nAz qalmışdı səsim ucalsın. Özümü saxlayıb yavaşca etiraz etdim.\n– Hacı ağa, nə dediyinin fərqindəsən?\nBu dəfə sözümü kəsməsinə imkan vermədim.\n– Bu, intihardır, əsl intihar!\nQətiyyətlə dedi: «Sən əmri yerinə yetir».\nNə qədər fikirləşirdimsə, ağlımla düz gəlmirdi. Bəlkə elə buna görə də ona məhəl qoymadım, gözlərinin içinə baxıb dedim: «Bu intihar əmrini başqa birinə ver».\n– Bu əmri sənə verdim, sənin də borcun danışmadan icra etməkdir.\nSəsi ciddi və qətiyyətli idi. Deyəsən, onun da tərsliyi tutmuşdu. Əmrə tabe olmaqdan başqa yolum yox idi. Daha heç nə demədim, sürünə-sürünə kolonun başına getdim. Orada ayağa qalxıb sağa döndüm və addımlarımı saymağa başladım: bir, iki, üç, dörd...\nFikirlərim qarışıq olsa da, dəqiq saymağa çalışdım. İyirmi beşinci addımda dayandım, yerə bir nişan qoyub uşaqların yanına qayıtdım. Hamını öz arxamca nişanın yanına apardım. Növbəti əmrini düşündüm: «Düşmənə doğru 40 mert irəli!» Taqım və manqa komandirlərinin köməyi ilə batalyonu təxminən 40 metr irəli apardım. Birdən özünə gəldi. Seyid və digər bir neçə RPG atan da yanında idi. Üzünü seyidə tutdu.\n– Atəşə hazırsan?\n– Bəli, hacı ağa.\n– Mən «Allahu-Əkbər» deyən kimi barmağımın uzandığı tərəfə atəş açacaqsan.\nQoca mat qalmışdı, astadan və təəccüblə dedi: «Biz axı bir şey görmürük, hacı ağa? Haranı vuraq?»\n– Sənin nəyinə lazımdır?! O tərəfə atəş aç, vəssəlam.\nDigər dörd-beş RPG atana da dedi: «Siz də təkbir səsini eşidən kimi seyidin arxasınca önünüzə atəş açın».\nÜzünü mənə tutdu.\n– Siz də digər uşaqlarla birgə dərhal hücuma keçin.\nMən hələ razılaşmamışdım, yalvararaq dedim: «Gəl qayıdaq, hacı, hamını ölümə verəcəksən».\nSoyuqqanlılıqla dedi: «Artıq gecdir».\nÜzünü seyidə tutdu.\n– Hazırsan, seyid can?\n– Tam hazıram.\nƏbdülhüseyn başını göyə qaldırdı, xüsusi tərzdə səmanın oyan-buyanına baxdı. Dodaqaltı dua da oxuyurdu. Birdən nərə çəkdi: «Allahu-Əkbər!»\nTəkbiri elə dedi ki, sanki bütün yer kürəsini yuxudan oyatmaq istəyirdi. Onun arxasınca seyid «ya Hüseyn» qışqırıb atəş açdı.\nRaketi bir tanka dəyib partlatdı. Hər tərəf işıqlandı.\nDərhal dörd-beş raket də atdılar və onların arxasınca uşaqlar təkbir deyib hücuma keçdilər.\nDüşmən özünə gəlmədən tar-mar edildi. Bəziləri iraqlıların arxasınca getmək istəyirdilər, lakin Əbdülhüseyn qışqırdı: «T-72 tanklarını tapın, biz bu qədər yolu yalnız onlardan ötrü gəlmişik».\nNəhayət, hədəfə çatdıq. Polad tankları görəndə sevincdən qanad çalıb uçmaq istəyirdim. Uşaqlar da mənim kimi sevinirdilər. O anlarda Əbdülhüseynə dediyim sözlərə görə peşman oldum.\nTankların canına düşdük. O qaçhaqaçda Əbdülhüseyn seyidə dedi: «Seyid can, bax, bu, T-72-dir. Deyirlər buna raket təsir eləmir».\nBunu deyib bir tanka atəş açdı, amma tank partlamadı. Az sonra eyni mənzərə ilə rastlaşan digər uşaqlar da onun yanına gəlib dedilər: «Biz bu tankları vururuq, amma heç birinə təsir eləmir. Nə edək?»\nYarızarafat-yarıgerçək dedi: «Bəs Allah-Taala sizi nə üçün yaradıb?! Qalxın içinə qumbara atın, gedin yaxından vurun».\nÖzü bir RPG götürüb tanklara yaxınlaşdı. Gedə-gedə deyirdi: «Biz bunları mütləq partlatmalıyıq, çünki bunları İslama qarşı buraya toplamışlar!»\nHəmin gecə düşmənin iki zirehli batalyonunu tamamilə məhv etdik. Öz mövqelərimizə çəkiləndə sübh azanı verilirdi.\nNamazı qılandan sonra hərə bir tərəfdə yatdı. Mən də Əbdülhüseynin yanında uzandım. Onun gecəki əmrləri haqda düşünə-düşünə yuxuya getdim.\nGünəşin istisinə yuxudan oyandım. İki-üç saat yatmışdım. Hələ yorğunluğum çıxmamışdı. Birdən Əbdülhüseyn məni çağırdı. Tez dedim: «Can! Mənimlə işin var?!»\nBoynunu göstərib ağrı çəkən adam kimi dedi: «Bunu qopar».\nBir kəsək parçası boynuna keçib dəri ilə ətin arasında qalmışdı. Bir anlığa yerimdə qurudum.\n- Bu nədir?!\n- O qədər yorğun olmuşam ki, başımın altına fikir verməmişəm. Bu da boynuma yapışıb, indi də gördüyün hala düşüb.\nGüclə onu qopardım. Ağrısı çox idi, amma bilindirmirdi. Ayağa qalxmaq istəyəndə gecəki hadisələr yadıma düşdü. Sanki şirin bir yuxu görmüşdüm, şirin cənnət yuxusu.\nƏbdülhüseyn qalxanda əlini tutdum. Üzünü mənə çevirdi. Gözlərimi gözlərinə zillədim, bir az mızıldayandan sonra dedim: «Düzü, gecəki hadisədən sonra beynimdə çox sual yaranıb».\nAdi şəkildə soruşdu ki, hansı hadisə?\n– Özünü bilməzliyə vurma, bu «25 addım sağa, 40 metr irəliyə» məsələsi nə idi?\n– İndi gedək, seyid can, gecikirik, belə sual-cavablara vaxtımız çox olacaq.\nMən də yerimdən qalxdım, amma onu saxladım.\n– Yox, elə indi bu məsələni öyrənmək istəyirəm.\nMəni çox istədiyini bildiyimə görə belə cəsarətlə israr edirdim. Nəsə demək istəyəndə birdən Hacı ağa Zərif peyda oldu. Salam verib halımızı soruşandan sonra dedi: «Eşq olsun! Bu gecə də möhtəşəm iş bacarmısınız».\nTəriflərini davam etdirmədi, üzünü mənə tutub dedi: «Gedək, seyid?»\nBütün belə əməliyyatlarda olduğu kimi, yaralı və şəhidləri gətirməyə getməli idik. Əbdülhüseyn sualımdan qaçdığına görə çox hirslənmişdim.\n– Ağa Burunsi buradadır, özü ilə get.\nƏbdülhüseyn gülümsəyib dedi: «Oraları sən daha yaxşı xatırlayarsan, seyid can, yaxşı olar ki, özün gedəsən».\nİncimiş halda dedim: «Yox, hacı ağa, indi ki biz sirdaş deyilik, bundan ötrü də getməsək, yaxşıdır».\nZərif söhbətə müdaxilə edib mənə dedi: «Mən siz əzizlərin mübahisəsindən xəbərsizəm, amma ağa Burunsi doğru deyir».\nSözünü inandırmağa çalışdı.\n– Sən bilirsən ki, əsgərlər təhlükəyə düşəndə hacı çox həssas olur və mövqelər yaxşı yadında qalmır. Yaxşı olar ki, gec olmamış tez gedək.\nDaha heç nə demədim, Zərif yola düşdü, mən də arxasınca.\nUşaqlar bizi gözləyirdilər. Maşınlara minib tez əməliyyat bölgəsinə yola düşdük.\nGecə uzandığımız yerə çatanda Zərifə dedim ki, burada saxla.\nAşağı endim. Qarşımızda halqa şəklində tikanlı məftil topaları və digər maneələr görünürdü. Qeyri-ixtiyari olaraq, Əbdülhüseynin gecəki əmrini xatırladım: «25 addım sağa».\nCəld sağ tərəfimə baxdım və yerimdə quruyub qaldım. Az sonra özümə gəlib saya-saya addımlamağa başladım. Sayları ucadan deyirdim: «Bir, iki, üç, dörd...»\nDüz 25 addım o tərəfdə tikanlı məftillərlə digər maneələrin arasında ensiz bir yol vardı. Anladım ki, bu yol iraqlıların özlərinin və maşınlarının keçməsi üçün imiş. Biz də məhz həmin yolla onlara doğru getmişdik. Özümdən asılı olmadan barmağımı dişləyib dodaqaltı dedim: «Allahu-Əkbər!»\nZərifin səsinə özümə gəldim. Təəccüblənmişdi.\n– Sənə nə olub, seyid?\nElə bil heç səsini eşitmədim. Addımlarımı saya-saya bu dəfə irəliyə doğru getməyə başladım.\n40-50 addımdan sonra maneələr bitirdi və bir səngərin bir neçə metrliyinə çatırdın. Bir az da irəliyə getdim. Gecə seyidin partlatdığı tank komandirin tankı, səngər də komandir səngəri imiş. Uşaqlar bir neçə RPG raketi ilə hücumun əvvəlində onu məhv etmişdilər. Sonralar öyrəndik ki, düşmənin 8-9 komandiri orada, səngərin içində cəhənnəmə vasil olmuşdular.\nZərif də mənimlə gəlirmiş. Böyümüş gözləri ilə mənə baxıb dedi: «Halın əsla təbii deyil, seyid, nə olub?»\nHalım həqiqətən də təbii deyildi. Orada yerə oturdum. Seyidin baxışları sualla aşıb-daşırdı. Yavaşca dedim: «Uşaqları göndər işlərin arxasınca, özün gəl, əhvalatı danışım».\nGetdi və tez qayıtdı. Gecəki əməliyyatda baş verənləri danışdım. Onun halı da təbiilikdən çıxmışdı, arabir ayağa qalxıb təəccüblə deyirdi: «Allahu-Əkbər!»\nBütün hadisəni danışandan sonra soruşdum: «İndi fikrin nədir? Əbdülhüseyn bunları necə öyrənib?»\nOnu ağlamaq tutdu.\n– Bu kişinin ki belə eşqi və ixlası var, daha artığını da gözləmək olar. Heç şübhəsiz, o, yuxarı aləmdən əmr alıb.\nƏgər o əmrlərin sirri mənə açılmasaydı, bu qədər həssas yanaşmazdım. Onda isə Əbdülhüseyni görmək üçün saniyələri sayırdım. Qayıdanda Zərifə dedim: «Mən bu məsələnin axırına çatmayınca rahatlaşmaram».\n– Gedib birlikdə soruşaq.\n– Yox, sən gəlmə, mən komandirimin xarakterinə bələdəm. Əgər sənin də öyrəndiyini bilsə, bu sirri ömür boyu saxlayıb heç kimə deməyəcək.\n– Doğru deyirsən, seyid.\nBir qədər dayanandan sonra əlavə etdi: «Sən məsələni öyrənib inşallah, sonra mənə danışarsan».\nÇadırlarımıza çatanda birbaş onun yanına getdim. Batalyon komandiri səngərində tək-tənha oturmuşdu və sanki məni gözləyirdi. İşin nəticəsini soruşdu, tez bir cavab düzəldib verdim. Qarşısında oturdum və başqa bir söz deməyə macal vermədim.\n– Gecəki macəra nə idi?\nCavabdan yayınmağa çalışanda israrla dedim: «Deməsən, yerimdən tərpənməyəcəyəm».\nSeyid oldumuğa görə xətrimə dəyməyəcəyini bilirdim. Yavaş-yavaş israrım bəhrəsini verdi. Birdən gözləri yaşla doldu.\n– Yaxşı, sənə deyərəm.\nSanki dünyanı mənə verdilər. Qəribə hisslər keçirirdim. Elə bilirdim ki, əzəli və əbədi sirləri mənə açacaqlar.\nDanışmağa başlayanda gözlərimi nurlu üzünə zillədim. Mənəvi halı insana səmanı və cənnəti xatırladırdı. Kədərli idi.\n– Əməliyyatın üstü açılanda və o şəraitdə sıxışıb qalanda çox məyus oldum. Sən də qayıtmalı olduğumuzu söyləyəndə ümidsizliyim daha da artdı və ağlıma bir şey gəlmədi. Həmişəki kimi yeganə yol Allahın lütf vasitələrinə təvəssül idi. O vəziyyətdə üzümü yumşaq torpaq üzərinə qoyub xanım Fatimeyi-Zəhraya (ə) təvəssül etdim.\nGözlərimi bağlayıb bir neçə dəqiqə o həzrətlə danışdım. Həqiqətən, öz halımı anlamırdım. Göz yaşlarımın tez-tez axdığını hiss edirdim. Bütün vücudumla istəyirdim ki, bizə bir yol açılsın və bu durumdan çıxaq.\nHəmin vəziyyətdə birdən qulağıma bir qadın səsi gəldi; insana min yeni can bəxş edən fövqəlbəşəri səs idi. Mənə buyurdu: «Komandir! Belə şəraitlərdə bizə təvəssül edəndə biz də sizə yardım edirik, narahat olma».\nƏbdülhüseynin səsi qəribə şəkildə titrəyirdi. Gözləri yenə yaşla doldu.\n– Gecə sənə verdiyim əmrlərin hamısı o xanımın tərəfindən idi. Sonra mən ona yalvardım ki, ey Fatimeyi-Zəhra, əgər sizsinizsə, bəs nə üçün özünüzü göstərmirsiniz? Buyurdu ki, indi bu sözlərin zamanı deyil, daha vacibi gedib vəzifəni yerinə-yetirməndir.\nƏbdülhüseyn özünü saxlaya bilməyib ucadan ağlamağa başladı. Sakitləşəndən sonra dərin ah çəkib dedi: «O anda ağlamaqdan üzümün altındakı yumşaq torpaq palçıq olmuşdu».\nNormal halına qayıdanda üzünü mənə tutdu.\n– Seyid, bu məsələni bir kimsəyə demənə razı deyiləm.\n– Biz indi Zəriflə həmin yerə gedəndə əməliyyat zonasına baxdıq və əmin olduq ki, sən haradansa əmr almısan və o sözlər sənin olmayıb.\n– Məgər nə gördünüz?\nGördüklərimi bütün təfərrüatı ilə danışdım. Dedi: «Mən əmin idim ki, doğru yerdən məsləhət almışam».\nHəmin əməliyyatın xəbəri top kimi bütün bölgəyə səs saldı və çox tezliklə arxa cəbhəyə də çatdı.\nYadımdadır, həmin gün Əbdülhüseynin yanına bir neçə jurnalist və bir neçə yüksək rütbəli zabit gəldi. Hamının sualı bu idi: «Ağa Burunsi, siz belə az itki ilə bu qədər tankı və canlı qüvvəni necə məhv edə bildiniz?»\nSoyuqqanlılıqla sadə cavab verirdi: «Mən bir iş görməmişəm, gedin Bəsic üzvlərindən və onların əsl komandirlərindən soruşun».\nOnlar deyirdilər: «Biz Bəsic üzvlərindən soruşduq, onlar dedilər ki, əməliyyatın müəllifi ağa Burunsidir».\nGülüb deyirdi: «Onlar təvazökarlıq edirlər».\nİsrarları nəticə vermirdi. Əbdülhüseyn bir kəlmə də demədi, əməliyyatın sirrini nə orada, nə də başqa bir yerdə açdı.\nKərbəla qərargahından cənab Qulampur gəlib uğurlu əməliyyatın səbəbini soruşanda Əbdülhüseynin yeganə cavabı bu oldu: «Uğurumuzun səbəbi ilahi yardımlar və məsum Əhli-beytin (ə) dualarıdır».\nOnun heç vaxt dəyişməyən bir fikri vardı; qeybi-yardımlar haqqında deyərdi: «Bunları heç kimə söyləmə. Bunlarla nə işin var?!»\nSonra əlavə edərdi: «Bu sirlərin üstünü açmaq istəsən də, gələcəkdəkilərə aç, indikilərə yox».\nAllah ona rəhmət eləsin! Sanki özünün şəhid olacağını və mənim sağ qalacağımı bilirdi. Və sanki bilirdi ki, bu xatirələr ibrət üçün tarixdə qeyd olunacaq.


2021, 25 İyul, bazar, Bakı vaxtı 20:51\nTovuzun Dondar Quşçu kəndində 10-yaşlı Nərmini oğurlayıb öldürməkdə suçlanan İlkin Süleymanovla bağlı araşdırmalar Bakıda - Baş Prokurorluğun Ağır cinayətlərə dair işlər üzrə İstintaq İdarəsində aparılır. İ.Süleymanov həbs qərarından şikayətinə məhkəmədə baxılarkən işgəncəyə məruz qalmasından şikayətlənmişdi deyə, onun müdafiəçiləri bu məsələ ilə əlaqədar araşdırma aparılmasını tələb edirlər.\nMüdafiə tərəfinin bildirdiyinə görə, İ.Süleymanov məhkəmədə üzərindəki xəsarət izlərini də göstərmişdi. Ona görə də vəkillər onun tibbi ekspertizadan keçirilməsi barədə istintaq qarşısında vəsatət qaldırıb. Bu barədə AzadlıqRadiosuna İ.Süleymanovun vəkili Zabil Qəhrəmanov danışıb. O bildirib ki, vəsatəti yanvarın sonunda təqdim ediblər, amma hələ ki, nəticəsi barədə məlumatları yoxdur.\nİ.Süleymanovun həbsdə olduğu müddətdə ailə üzvləriylə nə görüşdüyü, nə də telefonla danışdığı bildirilir. Onun digər vəkili Əlibaba Rzayev AzadlıqRadiosuna bunu təsdiqləyib. Amma vəkil deyir ki, İ.Süleymanov özü telefon danışığı və görüş hüququndan istifadə etməyə cəhd göstərməyib.\nİşgəncə iddiası ilə əlaqədar ayrıca məhkəməyə şikayət vermədiklərini deyən Ə.Rzayev qeyd edir ki, əsas gücü İ.Süleymanovun günahsızlığını təsdiqləyən sübutların toplanmasına yönəldiblər: «Zamanı gələndə sübutlarımızı ortaya qoyacağıq».\nPenitensiar Xidmətin ictimaiyyətlə əlaqələr şöbəsinin rəhbəri Mehman Sadıqov AzadlıqRadiosuna bildirib ki, həbsdə saxlanılan şəxslərin telefon danışığı və görüş hüququ qanunda nəzərə tutulub: «Qanunun bu tələbinə də ciddi riayət olunur. Kimliyindən, hansı əməli törətməsindən asılı olmayaraq, bu hüququ məhdudlaşdırılmır».\nYanvarın 10-da isə Daxili İşlər Nazirliyi və Baş Prokurorluq birgə məlumat yayaraq, Nərminin qətlində şübhəli bilinən 47-yaşlı İlkin Süleymanovun saxlandığını, onun ilkin ifadəsində cinayəti etiraf etdiyini açıqlayıb.\nCM-in 120.2.9 (təqsirkar şəxs üçün aşkar surətdə köməksiz adamı öldürmə) və 145.2.3 (yetkinlik yaşına çatmayan şəxsi qanunsuz azadlıqdan məhrum etmə) maddələri ilə ittiham olunan 47-yaşlı İ.Süleymanovun haqqında ilkin istintaq dövrü üçün həbs-qətimkan tədbiri seçilib. Bu qərardan apellyasiya şikayəti verilsə də, təmin olunmayıb. Yanvarın 23-də sözügedən şikayətə baxılanda İ.Süleymanov bildirib ki, cinayəti o törətməyib. İddia edib ki, işgəncələrə dözməyib, bu üzdən etiraf ifadəsinə imza atıb.\nBaş Prokurorluq isə İ.Süleymanovun işgəncəyə məruz qalması barədə iddiaları təkzib edib.\nİ.Süleymanovun ittiham olunduğu CM-in 145.2.3 maddəsində 3 ildən 5 ilədək, 120.2.9 maddəsində isə 14 ildən 20 ilədək və ya ömürlük həbs cəzası nəzərdə tutulub.